Κορυφαίοι 8 καλύτεροι ιστότοποι όπως τηλεόραση χωρίς έργα [Ultimate Guide] - Συμβουλές Για Το Movie Maker\nΤο Project Free TV είναι το καλύτερο μέρος για να παρακολουθείτε ταινίες και τηλεοπτικές εκπομπές. Αλλά έκλεισε. Θα σας δώσω μια λίστα με τους 8 κορυφαίους ιστότοπους, όπως το Project Free TV. Ορισμένες από τις εναλλακτικές του TV Free Project είναι νόμιμες, μερικές όχι. Δείτε αυτήν την ανάρτηση τώρα!\nΜαζί με τη δημοτικότητα των ροών ιστότοπων βίντεο, οι περισσότεροι άνθρωποι μπορούν να απολαύσουν ταινίες και τηλεοπτικές εκπομπές στον κόσμο. Ωστόσο, ορισμένοι ιστότοποι ροής βίντεο είναι διαθέσιμοι μόνο σε συγκεκριμένες χώρες. Έτσι, συνέταξα μια λίστα με 8 καλύτερους ιστότοπους όπως το Project Free TV. Για να κόψετε μια ταινία; Προσπαθήστε MiniTool MovieMaker !\nΑποποίηση ευθυνών : Δεν υποστηρίζουμε την πειρατεία και συνιστούμε να χρησιμοποιείτε υπηρεσίες ροής όπως το Netflix, το Hulu, το Amazon Prime Video κ.λπ.\nΚορυφαίοι 8 καλύτεροι ιστότοποι όπως τηλεόραση χωρίς έργα\nΤο Dailymotion είναι ένας από τους πιο δημοφιλείς ιστότοπους κοινής χρήσης βίντεο. Το Dailymotion είναι δωρεάν και νόμιμο. Παρόλο που δεν είναι οι καλύτερες εναλλακτικές για την τηλεόραση χωρίς Project, μπορείτε να βρείτε πολλά ασιατικά δράματα, Ταινίες Χίντι , κινούμενα σχέδια σε αυτόν τον ιστότοπο.\nΜπορεί να σου αρέσει επίσης: Είναι ασφαλές και νόμιμο το Dailymotion να παρακολουθείτε βίντεο στο διαδίκτυο;\n# 2. Κροτάλισμα\nΤο Crackle είναι ο καλύτερος ιστότοπος όπως το Project Free TV, διαθέτει μια μεγάλη συλλογή δωρεάν τηλεοπτικών εκπομπών και ταινιών. Μπορείτε να περιηγηθείτε σε περιεχόμενο με κωμωδία, δράση, δράμα και θρίλερ. Είναι ένας 100% δωρεάν και ασφαλής ιστότοπος ροής που διατίθεται σε 21 χώρες. Δεν απαιτείται εγγραφή!\nΜια άλλη καλύτερη εναλλακτική λύση για το Project Free TV είναι το Popcornfilx. Είναι μια δωρεάν υπηρεσία ροής που υποστηρίζεται από διαφημίσεις και προσφέρει εκατοντάδες ταινίες πλήρους μήκους και τηλεοπτικές εκπομπές. Το Popcornflix μπορεί να λειτουργήσει σε πρόγραμμα περιήγησης, κινητό τηλέφωνο, tablet, Roku, Amazon Fire Stick και άλλες συσκευές.\nΤο FMovies, ένας από τους καλύτερους ιστότοπους όπως το Project Free TV, περιλαμβάνει τόνους ταινιών και τηλεοπτικών εκπομπών υψηλής ποιότητας. Σας επιτρέπει να μεταδώσετε δωρεάν όλα τα βίντεο στο διαδίκτυο χωρίς να εγγραφείτε και επίσης να έχετε τη δυνατότητα να τα κατεβάσετε για αναπαραγωγή εκτός σύνδεσης.\nΌσον αφορά τις καλύτερες εναλλακτικές λύσεις για την τηλεόραση, το PrimeWire είναι ένας από τους σημαντικότερους δωρεάν διαδικτυακούς ιστότοπους ταινιών. Έχει τεράστιο περιεχόμενο τηλεοπτικών σειρών και ταινιών και σας επιτρέπει να φιλτράρετε περιεχόμενο ανά τύπο, ποιότητα, έτος κυκλοφορίας, είδη, χώρες και υπότιτλους για να βρείτε γρήγορα την επιθυμητή ταινία ή τηλεοπτική σειρά.\nΌπως το FMovies και το PrimeWire, αυτός ο ιστότοπος είναι επίσης ένα καλό μέρος για να παρακολουθείτε τηλεοπτικές σειρές και ταινίες στο διαδίκτυο δωρεάν χωρίς ενοχλητικές διαφημίσεις. Το μειονέκτημα είναι ότι δεν παρέχει επιλογές ελέγχου ταχύτητας βίντεο και λήψης βίντεο.\n4 καλύτερα δωρεάν μέρη για παρακολούθηση και λήψη ταινιών δημόσιου τομέα\nΟι ταινίες δημόσιου τομέα είναι ανοιχτές για λήψη. Αλλά πού να βρείτε ταινίες δημόσιου τομέα; Υπάρχουν καλύτερες ταινίες δημόσιου τομέα για να προτείνουμε; Διαβάστε αυτήν την ανάρτηση!\n# 7. Ναί! Κινηματογράφος\nΝαί! Το Movies είναι ένας εξαιρετικός και δημοφιλής ιστότοπος όπως το Project Free TV. Σας επιτρέπει να απελευθερώνετε ταινίες και τηλεοπτικές σειρές σε υψηλή ποιότητα χωρίς κανένα περιορισμό. Μπορείτε να φιλτράρετε περιεχόμενο μέσω διαφορετικών κατηγοριών, όπως είδος, χώρα, ταινίες, τηλεοπτικές σειρές και κορυφαία IMDb.\n# 8ος. SolarMovie\nΤο SolarMovie είναι ένας ιστότοπος δωρεάν ροής, όπως το Project Free TV με τη διαθεσιμότητα υπέροχων τηλεοπτικών εκπομπών και ταινιών. εκτός παρακολουθώντας σειρές online , επιτρέπεται η λήψη των αγαπημένων σας εκπομπών από αυτόν τον ιστότοπο.\nΟι παραπάνω 8 καλύτεροι ιστότοποι όπως το Project Free TV εξακολουθούν να λειτουργούν. Θέλετε να παρακολουθήσετε ταινίες και τηλεοπτικές εκπομπές δωρεάν; Επιλέξτε ένα και δοκιμάστε!\nπώς να δείτε διαγραμμένους ιστότοπους που επισκεφτήκατε\nλείπει η εγγραφή υπηρεσίας ή κατεστραμμένα παράθυρα 10 64 bit\nΤο avast επιβραδύνει το Διαδίκτυο μου\nανάκτηση δεδομένων whatsapp για Android\nΗ μητρική πλακέτα asus συνεχίζει την εκκίνηση στο bios


astroblock Αστρολογικές προβλέψεις: ΜΗΝΑΙΕΣ ΠΡΟΒΛΕΨΕΙΣ ΑΥΓΟΥΣΤΟΥ 2017\nΜΗΝΑΙΕΣ ΠΡΟΒΛΕΨΕΙΣ ΑΥΓΟΥΣΤΟΥ 2017\nΟ Κρόνος, ο κυβερνήτης σας της καριέρας και των επαγγελματικών, βρίσκεται κατά τον μήνα αυτό στο ζώδιο του Τοξότη και στον 9ο οίκο σας. Στα επαγγελματικά και γενικά σε θέματα καριέρας και σπουδών θα πρέπει να προχωρήσετε με συγκρατημένα και προσεκτικά βήματα. Υπάρχουν οι ευνοϊκές συγκυρίες με τον Δία σε εξάγωνο να χαρίζει τύχη και να φέρνει ευκαιρίες ανάπτυξης, ενώ συνεπικουρείται αυτή την περίοδο από τον Ουρανό στο ζώδιο σας, σε τρίγωνο επίσης, που σας χαρίζει αρμονία, πρωτοτυπία και αντισυμβατικότητα, όλα εκείνα τα απαραίτητα συστατικά που μπορούν να σας κάνουν να ξεχωρίσετε στον τομέα της καριέρας! Στην δουλειά σας προσέχετε πολύ την λεπτομέρεια, προγραμματίστε με την παραμικρή λεπτομέρεια τις δράσεις σας και επιδιώξτε την τελειότητα! Αυτό θα έχει θετικό αντίκτυπο, τόσο στους συνεργάτες ή συναδέλφους σας, όσο και στους προϊσταμένου σας. Ο Δίας από τον 7ο οίκο σας τονίζει την αναγκαιότητα των συμπράξεων και συνεργασιών! Τώρα δεν αποκλείεται να γνωρίσετε τον κατάλληλο συνεργάτη, ίσως όμως και να προκύψει μια συνεργασία με το εξωτερικό! Ένα δικαστικό θέμα που εκκρεμεί ίσως βρει ευνοϊκή λύση, ή να γνωρίσετε το άτομο εκείνο που θα σας βοηθήσει να το επιλύσετε ευνοϊκά! Κάποιοι από τον επαγγελματικό σας περίγυρο θα χρειαστούν τη βοήθεια ή στήριξη σας και καλό θα ήταν να τους την παρέχετε αγόγγυστα. Μετά τις 22.8 που ο Ερμής, ο κυβερνήτης σας της εργασίας και της υγείας, θα περάσει στο ζώδιο της Παρθένου, γίνεστε πιο λεπτολόγοι και τελειομανείς, ενώ αφιερώνετε αρκετό χρόνο στην επικοινωνία και την ανάλυση των δεδομένων. Θα χρειαστεί όμως προσοχή σε τυχόν υπερβολική συναισθηματική φόρτιση που θα φέρει το τετράγωνο της Σελήνης, ενώ ο Ποσειδώνας, ανάδρομος και σε αντίθεση, φέρνει εντάσεις και μια τάση απομόνωσης, λόγω κυρίως των εμμονών και των προκαταλήψεων. Ως προς τα οικονομικά σας, η Αφροδίτη στο ζώδιο του Καρκίνου και στον 4ο οίκο σας, θα σας οδηγήσει να επιδιώξετε την υλική ασφάλεια και παράλληλα μια στροφή προς την οικογένεια και το σπίτι σας. Το εξάγωνο του Ουρανού ευνοεί τα οικονομικά σας! Κάντε όμως καλή χρήση των εισοδημάτων σας, ιδίως μετά τις 26.8, που η Αφροδίτη περνάει στο ζώδιο του Λέοντα και στον 5ο οίκο σας, οπότε θα υπάρξει ένας άνευ λόγου ενθουσιασμός, που σε συνδυασμό με μια μεγαλοψυχία, μπορεί να σας οδηγήσει οικονομικά στα βράχια…\nΤο πέρασμα του Δία στον 7ο οίκο σας φέρνει, περά από πολύ καλές συνεργασίες, μια πολύ καλή ατμόσφαιρα στο γάμο ή τη σχέση σας! Είναι η περίοδος εκείνη που μπορείτε να συσφίξετε τις σχέσεις σας, ενώ εάν έχετε προγραμματίσει να τελέσετε τον γάμο σας αυτή τη χρονική περίοδο, υπάρχει υπόσχεση επιτυχίας και μακροημέρευσης! Έφτασε λοιπόν η χρονική στιγμή να ξεχάσετε για λίγο τα προβλήματα και να νοιώσετε ευδιάθετοι και ανέμελοι! Χαλαρώστε και διασκεδάστε με το ταίρι, την οικογένεια και τους φίλους σας ή ασχοληθείτε με κάτι δημιουργικό που θα σας γεμίσει. Εάν έχετε καλλιτεχνικά ενδιαφέροντα θα έχετε αυξημένη παραγωγικότητα, ενώ η ενασχόληση με τους απογόνους σας θα έχει πολύ θετικά αποτελέσματα. Τα όποια προβλήματα αντιμετωπίζετε με τα παιδιά σας, χρειάζονται μεν προσοχή στο χειρισμό τους, αλλά μπορούν να βρεθούν σημεία επαφής και επικοινωνίας, ώστε να τεθούν οι βάσεις για πιο αρμονικές σχέσεις. Ο Ήλιος στον Λέοντα και στον 5ο οίκο σας είναι αυτός που στρέφει την προσοχή σας σε ζητήματα οικογένειας και παιδιών, ενώ ο Άρης σε σύνοδο βοηθάει την προσπάθεια σας και σας δίνει δημιουργική ενέργεια και έμπνευση!\nΑναφορικά με τους αδέσμευτους, ο Αύγουστος είναι μήνας χαράς, διασκέδασης, καλοπέρασης και δημιουργίας! Γνωριμίες μπορείτε να κάνετε πολλές, φιλικού ή ερωτικού περιεχομένου, ενώ η διάθεση σας για φλερτ θα είναι ακόρεστη! Οι σχέσεις σας θα χαρακτηρίζονται από ομορφιά και έλλειψη υποκρισίας! Έχετε ανάγκη να ζήσετε, να φλερτάρετε και να γευτείτε τη ζωή στο έπακρο! Είναι δηλαδή ο κατάλληλος μήνας για διακοπές. Μετά τις 23.8 που ο Ήλιος περνάει στο ζώδιο της Παρθένου και στον 6ο οίκο σας, προσγειώνεστε και πάλι στην καθημερινότητα και η δουλειά, η υγεία, ζητήματα διατροφής και άσκησης βρίσκονται και πάλι στη πρώτη γραμμή!\nΟ Ουρανός, ο κυβερνήτης των επαγγελματικών και της καριέρας σας, βρίσκεται στο ζώδιο του Κριού και στον 12ο οίκο σας! Θα υπάρξουν λοιπόν ξαφνικές αλλαγές σε ζητήματα καριέρας, καθώς ο Ουρανός είναι ο πλανήτης του ξαφνικού και του απρόβλεπτου, με αντισυμβατικά ανοίγματα και δυναμικότητα, ενώ ο 12ος οίκος προϊδεάζει πως η θρησκεία, η μεταφυσική, μια ενδεχόμενη αποκάλυψη κρυφών εχθρών ή δολοπλοκιών θα διαδραματίσουν αποφασιστικό ρόλο! Ο Ερμής σε τρίγωνο διευκολύνει στην παρούσα φάση την επικοινωνία, ενώ οξύνει τη σκέψη, η Αφροδίτη σε εξάγωνο δίνει ευκαιρίες ανάπτυξης, μέσα από αρμονικές σχέσεις, ενώ ο Κρόνος σε τρίγωνο τονίζει την πειθαρχημένη δράση και την αναγκαιότητα ελέγχου! Ο Δίας που διελαύνει τον 6ο οίκο σας, και η διέλευση του αυτή θα διαρκέσει αρκετούς μήνες, φέρνει την επαγγελματική επιτυχία μέσα από την εργασία! Μέχρι τώρα η εργασία ήταν για σας λίγο πολύ ένα αναγκαίο κακό, ενώ τώρα την βλέπετε σαν το μέσο για την κατάκτηση της επιτυχίας! Δεν σας κουράζει πλέον η δουλειά, γίνεστε περισσότερο οργανωτικοί, οι συνθήκες εργασίας καλυτερεύουν, εσείς φαίνεστε πιο υπεύθυνοι στα μάτια των άλλων και σε τελική ανάλυση, αναγνωρίζεται η προσπάθεια σας από συναδέλφους και προϊσταμένους. Η δικαίωση σας θα είναι γεγονός, είτε υλική, είτε ηθική, ενώ μια προαγωγή δεν θα πρέπει να θεωρηθεί καθόλου απίθανη! Η Αφροδίτη μέχρι τις 25.8 από το ζώδιο του Καρκίνου και από τον 3ο οίκο σας, σας οδηγεί να επιδιώξετε την υλική ασφάλεια μέσα από την εργασία σας, ενώ μετά τις 26.8 που περνάει στο ζώδιο του Λέοντα και στον 4ο οίκο σας, γίνεστε πιο μεγαλόψυχοι, ενθουσιώδεις αλλά και οργανωτικοί!\nΟ Ερμής, ο κυβερνήτης των οικονομικών, της τύχης και των αγαθών του ζωδίου σας, βρίσκεται στο ζώδιο της Παρθένου και στον 5ο οίκο σας, κάτι που υπαγορεύει σοβαρά μελετημένες κινήσεις, κριτικό πνεύμα στις αγορές σας, επιδίωξη για το τέλειο αποτέλεσμα και επικοινωνία, δηλαδή διαπραγματεύσεις! Εάν έχετε ανοιχτά μέτωπα, διαπραγματευτείτε, προσέξτε όμως την συναισθηματική σας φόρτιση, που θα φέρει το τετράγωνο της Σελήνης και μπορεί να ορθώσει εμπόδια στην επίτευξη των στόχων σας. Ένταση περί των οικονομικών μπορεί να φέρει και η αντίθεση του Ποσειδώνα, που θα οφείλεται ωστόσο στις προκαταλήψεις σας και στην τάση απομόνωσης σας από τα τεκταινόμενα. Ο Ουρανός όμως σε τρίγωνο δίνει πρωτοτυπία και αντισυμβατικές λύσεις, χαρίζοντας σας περισσή ενέργεια για να παλέψετε για το καλύτερο δυνατό!\nΣτα συναισθηματικά σας, ο Πλούτωνας, ο κυβερνήτης των γάμων και των συνεργασιών, βρίσκεται στο ζώδιο του Αιγόκερου και στον 9ο οίκο σας. Αυτό σημαίνει ότι θα υπάρξουν κάποια νέα ξεκινήματα σχετικά με την συναισθηματική σας ζωή! Η πρακτικότητα και η πειθαρχία θα υπαγορεύει τις κινήσεις σας, ενώ οι σπουδές ή τα μακρινά ταξίδια ίσως διαδραματίσουν σημαντικό ρόλο στην συναισθηματική σας ζωή! Ο Δίας σε τετράγωνο μπορεί να παρεμβάλει εμπόδια στις επιδιώξεις σας, εάν οι αποφάσεις σας χαρακτηρίζονται από έλλειψη μέτρου ή δογματισμό, αλλά ο Ποσειδώνας σε εξάγωνο σας δίνει την απαραίτητη φαντασία και την ονειρική διάθεση που χρειάζεται για να επιδιώξετε την υλοποίηση των στόχων σας. Ο μήνας όμως αυτός κάθε άλλο παρά δύσκολος είναι! Το πέρασμα του Ερμή στον 5ο οίκο σας, σας γεμίζει με αισιοδοξία και μια θετική αύρα! Είναι η κατάλληλη εποχή να αστειευτείτε, να διασκεδάσετε, να φλερτάρετε οι αδέσμευτοι, και γενικά να το ρίξετε λίγο έξω! Για τους παιδαγωγούς, τους αθλητές και τους καλλιτέχνες η περίοδος αυτή θα είναι εξαιρετικά αποδοτική, καθώς μέσα από την θετική ενέργεια και την χαρά της ζωής μπορούν να κατακτήσουν σημαντικά επιτεύγματα.\nΌσο για τους αδέσμευτους του ζωδίου, το γενικότερο κλίμα χαράς και διασκέδασης τους κάνει πολύ περισσότερο θελκτικούς στα μάτια των γύρω τους! Αυτός ο Αύγουστος άλλωστε προσφέρεται για φλερτ και ερωτικές κατακτήσεις και θα ήταν κρίμα να αφήσετε τις ευκαιρίες να πάνε χαμένες. Η Σελήνη και ο Ποσειδώνας θα μπορούσαν να δημιουργήσουν κάποια σύννεφα στην ανέφελη αυτή περίοδο, είτε λόγω υπερβολικού συναισθηματισμού, είτε λόγω προκαταλήψεων και εμποδίων που εσείς θα ορθώσετε, αλλά με τις ευλογίες του Ουρανού και το θαυμάσιο τρίγωνο του, που χαρίζει πρωτοτυπία και αντισυμβατική διάθεση, μπορείτε να κατακτήσετε αυτό που επιδιώκετε ή έχετε ανάγκη.\nΟ Ποσειδώνας, ο κυβερνήτης των επαγγελματικών και της καριέρας του ζωδίου σας, βρίσκεται στο ζώδιο των Ιχθύων και στον 10ο οίκο σας, στο ζώδιο του! Σε θέματα καριέρας λοιπόν αναμένεται να έχετε αρκετή φαντασία, αλλά παράλληλα και κάποια έλλειψη επαφής με την πραγματικότητα, κάτι που μπορεί να σας φέρει τα πλείστα όσα προβλήματα. Με όπλο το καλό σας ένστικτο και έχοντας πάντα κατά νου, ότι μπορεί να αιθεροβατείτε στις προσδοκίες σας, μπορείτε να περιορίσετε τις απώλειες σας. Ο Πλούτωνας σε εξάγωνο μπορεί να φέρει σημαντικές ευκαιρίες ανάπτυξης για τα επαγγελματικά σας, ο Ερμής όμως σε αντίθεση θα φέρει αδυναμία επικοινωνίας και μια γενικότερη αστάθεια στις κινήσεις σας. Η αναποφασιστικότητα σας ενισχύεται επίσης από την θέση του Δία στο ζώδιο του Ζυγού και στον 5ο οίκο σας, που ωθεί μεν τις συνεργασίες και την επέκταση, αλλά σπέρνει την αμφιβολία στο μυαλό σας… Για να καταφέρετε να κάνετε κάποιες αποτελεσματικές κινήσεις στην επαγγελματική σκακιέρα, κάτι που ευνοεί και η θέση του Κρόνου σε εξάγωνο, θα πρέπει να αποφύγετε την μοιρολατρική συμπεριφορά, που ενεργοποιεί το τετράγωνο του Πλούτωνα, και αυτό ορθώνει εμπόδια στο δρόμο μας.\nΑναφορικά με τα οικονομικά σας, το διάστημα αυτό είναι ιδιαίτερα ευνοϊκό! Εάν ανήκετε στον καλλιτεχνικό χώρο, η υπόσχεση οικονομικής επιτυχίας μέσα στον Αύγουστο είναι ακόμη μεγαλύτερη! Γενικά όμως δημιουργείται σε όλους μια τάση για ξεγνοιασιά, διασκέδαση και μια μποέμικη ζωή, που θα φέρει μαζί της μια ροπή προς τη σπατάλη, ιδιαίτερα με την απόκτηση αντικειμένων αξίας! Η βελτίωση των οικονομικών σας λοιπόν αυτό το μήνα είναι καθαρά θέμα καλής και συνετής διαχείρισης! Ο καιρός παρόλα αυτά είναι κατάλληλος για την απόκτηση αντικειμένων αξίας, όπως είναι πίνακες ζωγραφικής ή ακριβά διακοσμητικά, ακόμη και κάποια κομμάτια για την γκαρνταρόμπα σας, που θα ξεχωρίζουν για την ομορφιά τους! Προσοχή όμως, καθώς οι αγορές αυτές δεν θα πρέπει να υπερβαίνουν την οικονομική σας ευχέρεια. Η Σελήνη από το ζώδιο του Σκορπιού και από τον 7ο οίκο σας, σε πτώση, σας εμποδίζει να λειτουργήσετε ξεκάθαρα και φέρνει συναισθηματικά μπλοκαρίσματα αναφορικά με την διαχείριση των χρημάτων σας!\nΓι α όσο διάστημα θα βρίσκεται ο Κρόνος στον 7ο οίκο σας, κάποιους μήνες δηλαδή που προηγήθηκαν, καθώς και αρκετούς που θα ακολουθήσουν, οι διαπροσωπικές σας σχέσεις αναμένεται να κλονιστούν ή στην καλύτερη περίπτωση να δοκιμαστούν! Από την άλλη όμως, θα πρέπει να είστε ευτυχείς, γιατί έφτασε η στιγμή της αλήθειας για σας! Τώρα θα διαπιστώσετε ποια σχέση αξίζει πραγματικά, ποια έχει υγιείς βάσεις και μπορεί να επιβιώσει στο χρόνο, και ποια όχι! Όποια δεν έχει σταθερές βάσεις ή έχει υποστεί με το πέρασμα του χρόνου σημαντική ζημιά, θα διαλυθεί στα εξ ών συνετέθη… Αυτό όμως θα δείξει και κατά πόσο, τόσο εσείς, όσο και οι άλλοι, ήσασταν συνεπείς στις δεσμεύσεις σας! Οι κινήσεις που αναμένεται να κάνετε αυτό το χρονικό διάστημα για να σώσετε ότι είναι δυνατό να σωθεί, θα χαρακτηρίζονται από κάποια αναποφασιστικότητα, κάτι που δεν θα βοηθήσει ιδιαίτερα, δεδομένου και του τετράγωνου του Πλούτωνα, που ορθώνει εμπόδια όταν υπάρχει μοιρολατρία και έλλειψη δυναμισμού! Ωστόσο ο Κρόνος με το τρίγωνο που σχηματίζει δίνει ευκαιρίες, απαιτεί όμως πειθαρχημένες κινήσεις στην συναισθηματική σκακιέρα!\nΑναφορικά με τους αδέσμευτους του ζωδίου σας, την περίοδο αυτή θα θελήσετε και σεις να γευτείτε την μερίδα που σας ανήκει στην ευτυχία και την χαρά! Διασκέδαση και έρωτας έχουν τον πρώτο λόγο κατά τον Αύγουστο. Δεν είναι ωστόσο ούτε απαραίτητο, ούτε και δεδομένο ότι θα κάνετε κάποια νέα σχέση. Παρόλα αυτά, οι σχέσεις που θα δημιουργηθούν αυτή τη χρονική στιγμή, είτε φιλικές, είτε ερωτικές, θα έχουν διάρκεια στο χρόνο! Μετά τις 26.8 που η Αφροδίτη περνάει στο ζώδιο του Λέοντα και στον 3ο οίκο σας, θα κυριαρχεί ο ενθουσιασμός και η μεγαλοψυχία στην προσωπική σας ζωή. Προσοχή όμως να μην εμπιστευτείτε τα λάθος άτομα!!!\nΤο πέρασμα του Ουρανού στον 10ο οίκο σας θα σημάνει κάποιες αλλαγές στον επαγγελματικό τομέα σας. Αυτές μπορεί να είναι κάποιες νέες τεχνικές, που θα δώσουν νέες εμπειρίες, αλλά που γρήγορα θα τις εγκαταλείψετε, ή κάποια αλλαγή θέσης μέσα στη δουλειά σας. Εδώ και καιρό είχατε σκέψεις για αλλαγές και αναπροσαρμογές, αλλά τώρα είναι η κατάλληλη χρονική στιγμή να επιδιώξετε από μόνοι σας την αλλαγή, αφού όμως έχει προηγηθεί ώριμη σκέψη, παρά να σας την επιβάλλουν οι περιστάσεις ή οι ανώτεροι σας. Ανακατατάξεις θα υπάρξουν έτσι και αλλιώς και το μήνυμα του Ουρανού είναι να είστε ψυχικά άλλα από κάθε άλλη άποψη έτοιμοι να τις δεχτείτε και να τις εφαρμόσετε. Ο Άρης, ο κυβερνήτης του ζωδίου σας των επαγγελματικών και της καριέρας σας, βρίσκεται στο ζώδιο του Λέοντα και στον 2ο οίκο. Αυτό σας ωθεί να δραστηριοποιηθείτε και να εκδηλώσετε πρωτοβουλίες, ίσως από καθαρή τύχη, ενδεχομένως όμως και μέσω των οικονομικών σας! Ο Ήλιος σε σύνοδο ενισχύει την προσπάθεια σας και βελτιώνει την ικανότητα έκφρασης σας! Το πέρασμα από την άλλη του Κρόνου από τον 6ο οίκο σας απαιτεί σκληρή δουλειά και φέρνει πολλές υποχρεώσεις. Θα πρέπει να προλάβετε τα πάντα και πολλές φορές θα αισθάνεστε ότι δεν έχετε άλλη δύναμη να συνεχίσετε. Θα πρέπει να διατηρήσετε την ψυχραιμία σας, να βάλετε σε τάξη τις υποχρεώσεις σας, να φανείτε μεθοδικοί και υπομονετικοί. Θα αργήσετε να ανταμειφτείτε, αλλά το σύμπαν είναι πάντοτε δίκαιο! Με τον Δία να περνάει από τον 4ο οίκο σας και το ζώδιο του Ζυγού, οι κινήσεις σας γίνονται λίγο αναποφάσιστες, ο Κρόνος σε εξάγωνο φέρνει ευκαιρίες ανάπτυξης μέσα από πειθαρχημένες κινήσεις, ενώ ο Πλούτωνας τετράγωνο μπορεί να παρεμβάλει εμπόδια, εάν υπάρξει από πλευρά σας μοιρολατρία.\nΑπό οικονομικής άποψης θα ασχοληθείτε το επόμενο χρονικό διάστημα με οικονομικά ζητήματα, με την διαχείριση τους ή με τα υλικά αγαθά. Τα οικονομικά σας έχουν πολύ καλές προοπτικές να βελτιωθούν, θα εξαρτηθεί όμως από τη διαχείριση σας, εάν θα έχετε θετικό ισοζύγιο στο τέλος του μήνα ή αρνητικό. Με το πέρασμα του Άρη από τον 2ο οίκο σας θα έχετε την τάση να δράτε παρορμητικά, με αποτέλεσμα να κάνετε άσκοπες αγορές ή υπερβολικές δαπάνες. Μετά τις 26.8 ο καιρός είναι κατάλληλος για απόκτηση κάποιων ακριβών αντικειμένων, είτε διακοσμητικών, είτε ρουχισμού, αρκεί όμως να έχετε την ανάλογη οικονομική δυνατότητα. Αλλιώς θα πρόκειται για μια τεράστια σπατάλη οικονομικών πόρων, με όλα τα πιθανά αποτελέσματα για το μέλλον σας.\nΟ Πλούτωνας, κυβερνήτης σας του έρωτα, των παιδιών και της δημιουργίας, βρίσκεται στο ζώδιο του Αιγόκερου και στον 7ο οίκο σας, που σημαίνει ότι στους τομείς αυτούς θα έχετε κάποιες ευκαιρίες να κάνετε καινούργια ξεκινήματα, μέσα στο γάμο ή τη σχέση σας. Κάποιες δυσλειτουργίες μπορούν να επιλυθούν και προβλήματα με τους απογόνους σας να τεθούν σε μια κοινή βάση, ώστε να υπάρξει επικοινωνία και εποικοδομητική επαφή. Στο πλευρό σας βρίσκεται ο Ποσειδώνας, που με το εξάγωνο που σχηματίζει, σας χαρίζει φαντασία και ένα παιχνιδιάρικο και ονειρικό τόνο, αλλά το τετράγωνο του Δία μπορεί να ορθώσει εμπόδια στην προσπάθεια σας, εάν υπάρξει δογματισμός και έλλειψη μέτρου στις κινήσεις σας. Από τις 26.8 και μετά το εξάγωνο του Δία δίνει ευκαιρίες για βελτίωση της ατμόσφαιρας στην σχέση ή στον γάμο σας, και ο Ουρανός σε τρίγωνο χαρίζει πρωτοτυπία και αντισυμβατικότητα στις κινήσεις σας. Ο Κρόνος, ο κυβερνήτης του γάμου και των συνεργασιών σας, θα βρίσκεται στο ζώδιο του Τοξότη και στον 6ο οίκο σας, με αποτέλεσμα να απαιτεί προσεκτικές κινήσεις και συγκρατημένα ανοίγματα.\nΓια τους αδέσμευτους του ζωδίου, ο Αύγουστος δεν αναμένεται να έχει τις πολλές και καλές ερωτικές γνωριμίες που ενδεχομένως να θέλατε, αλλά κάποιες ωστόσο να προκύψουν. «Ουκ εν τω πολλώ το εύ» άλλωστε! Κοινωνικές επαφές και διασκέδαση θα σας βοηθήσουν να χαλαρώσετε και να έχετε έναν ευχάριστο καλοκαιρινό μήνα.\nΗ Αφροδίτη, ο κυβερνήτης των επαγγελματικών του ζωδίου σας, βρίσκεται στο ζώδιο του Καρκίνου και στον 12ο οίκο σας αυτό το μήνα, με συνέπεια στα επαγγελματικά σας να επιδιώκετε την υλική ασφάλεια. Σημαντικό ρόλο μπορεί να διαδραματίσει την περίοδο αυτή, η μεταφυσική, τα ζητήματα θρησκείας ή και η αποκάλυψη των παρασκηνιακών δράσεων που έχουν στόχο να πλήξουν την επιτυχία σας. Ο Ουρανός σε εξάγωνο θα σας χαρίσει ευκαιρίες για ανάπτυξη επαγγελματική, που θα κεφαλαιοποιηθούν μέσα από μια πρωτοποριακή και αντισυμβατική επιλογή. Ενθουσιασμός θα επικρατεί από την πλευρά σας μετά τις 26.8, λόγω της Αφροδίτης στο ζώδιο του Λέοντα και από τον 1ο οίκο σας! Η προσωπικότητα σας θα λάμψει και η ευημερία είναι προ των πυλών! Ο Κρόνος από την άλλη, κυβερνήτης της εργασίας και της υγείας σας, βρίσκεται στο ζώδιο του Τοξότη και στον 5ο οίκο σας, με αποτέλεσμα τα ανοίγματα που θα επιχειρήσετε να είναι συγκρατημένα και πειθαρχημένα. Στο πλευρό σας και ο Δίας, που με το εξάγωνο του σας δίνει ευκαιρίες ανάπτυξης και αρκετή δόση τύχης, καθώς και ο Ουρανός σε τρίγωνο, που σας δίνει πρωτότυπες ιδέες!\nΑναφορικά με τα οικονομικά σας, ο Ερμής, ο κυβερνήτης των οικονομικών, των αγαθών και της τύχης του ζωδίου σας, θα βρίσκεται στην Παρθένο και στον 2ο οίκο σας, σε έξαρση! Θα έχετε μεγάλη εύνοια να διαπραγματευτείτε σε εμπορικές ή κτηματικές συναλλαγές, αλλά κάποια ζητήματα συναισθηματικής φύσης, ίσως σας μπλοκάρουν και χάσετε σημαντικές ευκαιρίες κερδοφορίας. Μετά τις 22.8 αναμένεται να ασχοληθείτε με ότι πιστεύετε ότι έχει αξία στη ζωή, όπως είναι τα υλικά αποκτήματα ή οι πνευματικές αξίες. Το πιθανότερο όμως είναι ότι θα σας απορροφήσου οι προσπάθειες για καλυτέρευση της οικονομικής σας κατάστασης. Επειδή όμως θα υπάρξει μια τάση για σπατάλες, θα είναι απόλυτα στο χέρι σας, εάν θα καταφέρετε τελικά να υλοποιήσετε τους στόχους σας, ή αν θα δημιουργήσετε υποχρεώσεις που θα σας ακολουθούν και στο μέλλον… Η Σελήνη τετράγωνο μπορεί να φέρει μπλοκαρίσματα συναισθηματικής φύσης στη διαχείριση των οικονομικών σας, αλλά από την άλλη ο Ουρανός σε τρίγωνο σας χαρίζει την εύνοια του!\nΟ Ουρανός, κυβερνήτης του γάμου και των συνεργασιών του ζωδίου σας, βρίσκεται στον Κριό και στον 9ο οίκο σας. Αναμένεται να κάνετε ως εκ τούτου ξαφνικές αλλαγές, παρορμητικές θα έλεγα, στους τομείς αυτούς, με δυναμισμό και αποφασιστικότητα! Ο Ερμής σε τρίγωνο διευκολύνει τη σκέψη , την λήψη αποφάσεων και την επικοινωνία, η Αφροδίτη σε εξάγωνο δίνει ευκαιρίες ανάπτυξης, χαρίζοντας αρμονία με τον καλύτερο δυνατό τρόπο, ενώ ο Κρόνος σε τρίγωνο ευνοεί την πειθαρχημένη συμπεριφορά και τον έλεγχο των καταστάσεων. Το πέρασμα του Κρόνου από την άλλη από τον 5ο οίκο σας θα σηματοδοτήσει κάποιες σημαντικές αλλαγές στα συναισθηματικά σας! Ίσως τώρα ξεκαθαρίσει μια σχέση που χρόνιζε αλλά δεν θα μπορούσε να χαρακτηριστεί σταθερή. Το κεφάλαιο αυτό της ζωής σας το πιο πιθανό είναι να κλείσει οριστικά, και ίσως με κάπως οδυνηρό τρόπο, καθώς ο Ποσειδώνας σε αντίθεση δημιουργεί εντάσεις και φέρνει μια τάση για απομόνωση. Στην συνέχεια όμως, καθώς όταν μια πόρτα κλείνει, μια άλλη ανοίγει, θα υπάρξει κάτι νέο που θα σας δώσει ελπίδες για το μέλλον. Δύο είναι τα πιθανά σενάρια, ανάλογα και με τον προσωπικό σας χάρτη: Είτε θα συνάψετε μια σχέση με ένα μεγαλύτερης ηλικίας άτομο, είτε θα στραφείτε σε ένα άτομο που ήδη γνωρίζετε και το αποστρεφόσασταν μέχρι στιγμής, τώρα όμως θα εντοπίσετε και θα εκτιμήσετε τα θετικά του χαρακτήρα του, που αγνοούσατε. Όποια και να είναι η πορεία σας, οι καινούργιες σχέσεις που θα συναφθούν αυτή τη χρονική στιγμή έχουν τα εχέγγυα μιας μακροχρόνιας και σταθερής πορείας. Εάν έχετε απογόνους, ο Αύγουστος είναι μήνας που θα σας φορτώσουν με προβλήματα και αναμένεται να αναλάβετε μεγαλύτερες ευθύνες.\nΟ Ερμής, ο κυβερνήτης της καριέρας και των επαγγελματικών σας, βρίσκεται στο ζώδιο της Παρθένου και στον 1ο οίκο σας, σε έξαρση! Στα ζητήματα λοιπόν που άπτονται των επαγγελματικών σας θα αναμένεται να είστε λεπτολόγοι και τελειομανείς, κριτικοί στις κινήσεις σας αλλά και επικοινωνιακοί σε σχέση με τους γύρω σας. Ο Ουρανός σε τρίγωνο σας οπλίζει με πρωτοτυπία και μια αντισυμβατική προσέγγιση των θεμάτων, αλλά η Σελήνη σε τετράγωνο και ο Ποσειδώνας σε αντίθεση κρούουν το κώδωνα του κινδύνου να προσέξετε, αφ ενός τον υπερβολικό συναισθηματισμό σας σε επαγγελματικά ζητήματα, και αφετέρου, ότι ο δογματισμός και οι προκαταλήψεις φέρνουν απομόνωση. Ο Ουρανός, ο κυβερνήτης σας της εργασίας και της υγείας, βρίσκεται στον Κριό και στον 8ο οίκο σας, με συνέπεια στα εργασιακό σας ζητήματα να είναι πολύ πιθανές οι ξαφνικές αλλαγές και τα αντισυμβατικά ανοίγματα. Θα είστε αποφασιστικοί και δυναμικοί στις κινήσεις σας, θα έχετε οξύνοια λόγω του τριγώνου του Ερμή, αρμονική και προσεγμένη στάση, λόγω του εξαγώνου της Αφροδίτης, που σας χαρίζει σημαντικές ευκαιρίες επέκτασης, και πειθαρχημένο νου και συμπεριφορά, που θα απορρέει από το τρίγωνο του Κρόνου! Διαπραγματευτείτε λοιπόν, κάντε τις κινήσεις που θέλετε για να επεκτείνετε τις επαγγελματικές σας δραστηριότητες, καθώς υπάρχουν και ευκαιρίες και ουράνια εύνοια αυτή την περίοδο!\nΣτον οικονομικό τομέα, που κυριαρχείται από την κίνηση του Δία στον 2ο οίκο σας, το ενδιαφέρον σας θα επικεντρωθεί στην βελτίωση των οικονομικών σας. Και πράγματι έχετε σημαντικές ευκαιρίες, αλλά η διαχείριση σας θα είναι το κλειδί της επιτυχίας σας! Χρειάζεται μέτρο στα πάντα, και τώρα πρέπει να το εφαρμόσετε πιστά. Μετά τις 26.8 που η Αφροδίτη περνάει στο ζώδιο του Λέοντα και στον 12ο οίκο σας, θα επικρατήσει ένας ενθουσιασμός περί των οικονομικών σας και μια μεγαλοψυχία, που όμως θα μπορούσε να διακυβεύσει τα επιτεύγματα σας και να ρίξει τον προϋπολογισμό σας στα βράχια… Προσοχή λοιπόν!\nΟ Ποσειδώνας, ο κυβερνήτης σας σε ζητήματα γάμου και συνεργασιών, θα βρίσκεται στο ζώδιο των Ιχθύων και στον 7ο οίκο σας, όντας σε ανάδρομη πορεία, με συνέπεια να υπάρχει μεν φαντασία στον χειρισμό των καταστάσεων, αλλά και σημαντικές πιθανότητες να επικρατεί έλλειψη αντικειμενικότητας και μικρή επαφή με την πραγματικότητα! Και ναι μεν έχετε την δυνατότητα νέων ξεκινημάτων ή προσπαθειών αυτό το διάστημα, καθώς ο Πλούτωνας σε εξάγωνο σας ευνοεί, αλλά εάν δεν κυριαρχήσει ο ρεαλισμός στις σχέσεις σας, θα ενεργοποιηθεί η αντίθεση του Ερμή και θα φέρει αστάθεια στις σχέσεις και αδυναμία ουσιώδους επικοινωνίας. Ο κυβερνήτης του έρωτα, της ζωής και των παιδιών του ζωδίου σας, ο Κρόνος, από τον Τοξότη και τον 4ο οίκο σας, τονίζει την αναγκαιότητα πειθαρχημένων και συγκρατημένων δράσεων αναφορικά με τα ερωτικά σας αλλά και τους απογόνους σας. Έχετε πλανητική εύνοια, με τον Δία σε εξάγωνο και τον Ουρανό σε τρίγωνο, αφ ενός να καταφέρετε να ξεπεράσετε τις δυσκολίες και να μπείτε σε μια νέα φάση στη σχέση ή τον γάμο σας, και αφετέρου να επιτύχετε την αρμονία και την αγαστή συνεργασία, μέσα από την πρωτοτυπία των δράσεων σας.\nΌσο για τους αδέσμευτους, προσοχή χρειάζεται ο Ποσειδώνας που δημιουργεί ψεύτικές προσδοκίες και ροζ συννεφάκια, με συνέπεια να απογοητευτείτε στο μέλλον οικτρά. Κάντε προσεκτικά και μετρημένα βήματα, στην περίπτωση μια καινούργιας σχέσης, εμπιστευτείτε το ένστικτο σας και προσπαθήσετε να είστε όσο πιο αντικειμενικοί μπορείτε στις εκτιμήσεις σας.\nΚατά τον μήνα Αύγουστο ευνοούνται τα επαγγελματικά σας, φίλοι Ζυγοί! Οι συνεργασίες σας γίνονται πιο αρμονικές, ενώ οι σχέσεις σας με άτομα ανώτερα στην ιεραρχία ή από ανώτερα κοινωνικά στρώματα βοηθούν στην εξέλιξη της καριέρας σας. Καθώς χαλαρώνουν κάποιοι φραγμοί, υπάρχει έντονη η πιθανότητα δημιουργίας κάποιας ερωτικής σχέσης με άτομο ανώτερο ιεραρχικά, που θα παίξει το ρόλο του δασκάλου για σας. Εάν όμως δεν υπάρξει τέτοια εξέλιξη, ένα άλλο πιθανό σενάριο είναι να κάνετε αξιόλογες γνωριμίες που μπορούν να προωθήσουν την καριέρα σας με τον καλύτερο δυνατό τρόπο! Προσοχή όμως στον υπέρμετρο συναισθηματισμό, όταν πρόκειται για ζητήματα καριέρας, καθώς θα ενεργοποιήσετε την Σελήνη, που από τον Σκορπιό και τον 4ο οίκο σας, σε πτώση, μπορεί να σας μπλοκάρει, και να μην μπορέσετε να λειτουργήσετε αποτελεσματικά! Ο Ερμής επίσης μπορεί, λόγω του τετραγώνου που σχηματίζει και σας επηρεάζει σε ζητήματα καριέρας, να φέρει αδυναμία επικοινωνίας και κάποια αστάθεια στις κινήσεις σας. Ο Ποσειδώνας, ο κυβερνήτης σας της εργασίας και της υγείας, όντας σε ανάδρομη πορεία στο ζώδιο των Ιχθύων και στον 6ο οίκο σας, είναι εύκολο να θολώσει την κρίσει σας και να επικρατήσει μια ουτοπική ατμόσφαιρα στα εργασιακά θέματα. Το ένστικτό σας μπορεί να σας προστατέψει αρκετά αποτελεσματικά αυτό το διάστημα, απαιτείται όμως να ξεπεράσετε τον εαυτό σας! Έχετε παρόλα αυτά στο πλευρό σας τον Πλούτωνα, που θα σας παρέχει αρκετές ευκαιρίες ανάπτυξης και την δυνατότητα για νέα ξεκινήματα με το εξάγωνο που σχηματίζει.\nΣτο μέτωπο των οικονομικών σας, ο Πλούτωνας είναι αυτός, από τον Αιγόκερω και τον 4ο οίκο σας, που θα σας δώσει ώθηση για νέα ξεκινήματα στα ζητήματα της τσέπης σας! Στο πλευρό του και ο Ποσειδώνας σε εξάγωνο δίνει ευκαιρίες για επέκταση, μέσα από τολμηρές και ευφάνταστες λύσεις. Η έλλειψη μέτρου όμως και ο δογματισμός μπορεί να ενεργοποιήσει το τετράγωνο του Δία που θα ακυρώσει τις προσπάθειες σας. Έχετε λοιπόν την δυνατότητα και τις ευκαιρίες να κάνετε κάποιες σημαντικές κινήσεις περί των οικονομικών σας αυτή την περίοδο, πρέπει όμως να είστε προσεκτικοί και πειθαρχημένοι, δηλαδή καλά οργανωμένοι ή καλά διαβασμένοι.\nΤο πέρασμα του Ουρανού από τον 7ο γενέθλιο οίκο σας θα κλονίσει συθέμελα τον γάμο ή την σχέση σας, εάν αυτή δεν έχει σταθερά θεμέλια. Οι συμβατικές σχέσεις και οι επιφανειακοί δεσμοί μπορεί να μην μπορέσουν με τις παρούσες πλανητικές συγκυρίες να επιβιώσουν και να κλείσει ένας κύκλος στην προσωπική σας ζωή. Όσο για τις σχέσεις που έχουν σταθερές βάσεις και αρκετά εχέγγυα επιβίωσης στο χρόνο, μπορεί να περάσουν κάποιες σημαντικές δυσκολίες αυτή τη περίοδο, κυρίως λόγω μιας ξαφνικής αλλά πρόσκαιρης παράλληλης σχέσης, αλλά θα καταφέρουν να το ξεπεράσουν. Η περίοδος αυτή μπορεί να φέρει επίσης μια κατά μέτωπο αντιπαράθεση με φανατικούς και ορκισμένους εχθρούς σας, όπως και μια δικαστική διαμάχη! Ο Άρης από τον Λέοντα και τον 11ο οίκο σας θα σας βοηθήσει να εκδηλώσετε πρωτοβουλίες, ώστε να ξεπεραστούν οι δυσκολίες στην συναισθηματική σας ζωή, που θα ενισχυθούν και από την σύνοδο του Ήλιου, που θα δώσει την ικανότητα ευχερέστερης έκφρασης στην προσπάθεια σας αυτή.\nΌσο για τους αδέσμευτους, θα υπάρξουν ξαφνικά ανοίγματα στην ερωτική τους ζωή, που θα οφείλονται στο πέρασμα του Ουρανού από τον 7ο οίκο τους. Ο Ερμής σε τρίγωνο διευκολύνει την επικοινωνία και τις επαφές, η Αφροδίτη σε εξάγωνο δίνει ευκαιρίες για καινούργιες γνωριμίες και νέα ξεκινήματα, ενώ ο Κρόνος σε τρίγωνο τονίζει την αναγκαιότητα των προσεκτικών κινήσεων, ώστε να φέρουν θετικό αποτέλεσμα.\nΚατά το μήνα Αύγουστο, φίλοι Σκορπιοί, ο τομέας της καριέρας σας θα είναι ο πλέον ευνοημένος! Πρέπει να ασχοληθείτε όμως με την εικόνα σας, αυτή δηλαδή που σχηματίζουν οι γύρω σας για εσάς, να κάνετε την αυτοκριτική σας και να φροντίσετε την καριέρα σας. Ίσως σας ανατεθούν σημαντικές αρμοδιότητες αυτό το μήνα, που πρέπει όμως να τις αντιμετωπίσετε με σοβαρότητα. Σταθμίστε τις δυνάμεις σας και δώστε την απαιτούμενη προσοχή στην άσκηση των καθηκόντων σας, αν θέλετε να έχετε πιθανότητες επιτυχίας στο έργο σας. Δεν πρέπει να υπολογίστε την κούραση ή τους κινδύνους που μπορεί να αντιμετωπίσετε. Όσοι μεταξύ σας έχουν υπαλληλική θέση εργασίας, καλό θα ήταν να προσέξουν τις σχέσεις στους με τους προϊσταμένους τους, καθώς μπορούν να σας ορθώσουν εμπόδια, μια και δεν βλέπουν με καλό μάτι την πρόοδο σας. Εργαστείτε μεθοδικά και σιωπηρά, αποφεύγοντας προκλητικές ή ριψοκίνδυνες κινήσεις. Ιδιαίτερα ευνοημένοι είναι όσοι ασκούν το επάγγελμα του στρατιωτικού, του μηχανικού, καθώς και οι αθλητές! Μετά τις 26.8 μπορεί να έχετε μια ανέλπιστη στήριξη από άτομο ιεραρχικά ανώτερο σας ή από ανώτερη κοινωνική τάξη, το οποίο θα διαδραματίσει πολύ σημαντικό ρόλο στην προώθηση της καριέρας σας. Ίσως και να υπάρξει με αυτό το άτομο ένα σύντομο ερωτικό ειδύλλιο. Ο Ήλιος, ο κυβερνήτης της καριέρας και των επαγγελματικών σας, βρίσκεται αυτό το διάστημα στο ζώδιο του Λέοντα και στον 10ο οίκο σας, και περνάει 23.8 στην Παρθένο και στον 11ο οίκο. Στο τελευταίο δεκαήμερο του μήνα θα κυριαρχήσει η λογική, η τάξη και η λεπτομέρεια στις επαγγελματικές σας κινήσεις, ενώ θα ευνοηθούν οι ομαδικές προσπάθειες! Η διέλευση του Ουρανού από τον 6ο οίκο σας θα φέρει κάποιες αλλαγές στο εργασιακό σας περιβάλλον, που μπορεί να αφορούν την εισαγωγή νέων τεχνολογιών ή την εφαρμογή κάποιων νέων και πρωτοποριακών μεθόδων παραγωγής.\nΤο πέρασμα του Κρόνου από τον 2ο οίκο σας, σας καλεί να σταθμίσετε τις πραγματικές αξίες της ζωής, τα υλικά δηλαδή και τα πνευματικά αποκτήματα σας. Στον τομέα των οικονομικών σας θα χρειαστεί πολύ καλή διαχείριση και πνεύμα οικονομίας. Καλείστε να επανεξετάσετε τώρα τις πραγματικές σας ανάγκες και να ιεραρχήσετε τις προτεραιότητες σας, καθώς η πραγματικότητα μπορεί να διαφέρει κατά πολύ, από ότι μέχρι στιγμής θεωρούσατε σαν δεδομένο. Μια πιθανή οικονομική επέκταση που θα προσπαθήσετε αυτό το διάστημα θα χαρακτηριστεί από ατολμία και αναποφασιστικότητα, καθώς ο Δίας βρίσκεται στο ζώδιο του Ζυγού και στον 12ο οίκο σας. Ο Κρόνος σε τρίγωνο σας δίνει τις ευκαιρίες ανάκαμψης και επέκτασης που έχετε ανάγκη, αλλά η ατολμία και η μοιρολατρία μπορεί να ενεργοποιήσει το τετράγωνο του Πλούτωνα και να υπάρξουν ανυπέρβλητα εμπόδια το δρόμο σας.\nΣτην αισθηματική σας ζωή ο μήνας αυτός θα έχει κάποια σκαμπανεβάσματα, θα υπάρξουν όμως και αρκετές ευκαιρίες για εξομάλυνση των καταστάσεων. Με την Αφροδίτη, τον κυβερνήτη του γάμου και των συνεργασιών του ζωδίου σας, να βρίσκεται στο ζώδιο του Καρκίνου και στον 9ο οίκο σας, θα επιδιώξετε την υλική και συναισθηματική ασφάλεια, με στροφή στην οικογένεια και το ταίρι σας! Με πρωτοπόρες και αντισυμβατικές πρακτικές που θα σας εμπνεύσει ο Ουρανός να εφαρμόσετε, μπορείτε να επιτύχετε το επιθυμητό αποτέλεσμα! Από τις 26.8 που η Αφροδίτη περνάει στο ζώδιο του Λέοντα και στον 10ο οίκο σας, θα υπάρξει ένας ενθουσιασμός στην αισθηματική σας ζωή και μια μεγαλοψυχία απέναντι στο ταίρι σας. Κινδύνους εγκυμονεί μόνο τη έλλειψη επαφής με την πραγματικότητα που θα επικρατεί κατά περιόδους, καθώς ο Ποσειδώνας σε ανάδρομη κίνηση στο ζώδιο των Ιχθύων και στον 5ο οίκο σας, θολώνει την κρίση και οξύνει την φαντασία κατά μη δημιουργικό τρόπο! Το μόνο που μπορείτε να κάνετε είναι να επιστρατεύσετε το ένστικτό σας, καθώς μόνο αυτό μπορεί να σας κρατήσει κάπως προσγειωμένους. Ο Ερμής σε αντίθεση φέρνει αδυναμία επικοινωνίας μεταξύ των εταίρων, αλλά ο Πλούτωνας σε εξάγωνο σώζει κατά κάποιο τρόπο την παρτίδα, με τις ευκαιρίες που φέρνει για ανάπτυξη και νέα ξεκινήματα.\nΟι αδέσμευτοι θα έχουν την ευχέρεια και τις ευκαιρίες να κάνουν καινούργιες γνωριμίες με τις ευλογίες του Πλούτωνα, ο Ποσειδώνας όμως μπορεί να τους οδηγήσει σε λανθασμένα συμπεράσματα και σε μια αδικαιολόγητα ευφορία, που θα την μετανιώσουν λίγο αργότερα, όταν αυτός θα επανέλθει σε ορθή κίνηση και ξεμπλοκάρει η κρίση τους.\nΑναφορικά με τις επαγγελματικές σας επιδιώξεις, φίλοι Τοξότες, αυτή την περίοδο ίσως να πραγματοποιηθούν τα σχέδια σας! Μπορεί όμως τα σχέδια σας αυτά να έχουν σχέση με κοινωνικά ενδιαφέροντα ή μια δραστηριότητα μέσα από συλλόγους ή ιδρύματα! Είναι μια εξαιρετική περίοδος να παρακολουθήσετε προγράμματα κατάρτισης, ώστε να βελτιώσετε την επαγγελματική σας θέση και να αυξήσετε τις πιθανότητες μιας επαγγελματικής ανόδου. Σε συζητήσεις με εργοδότες ή προϊσταμένους συνιστάται να περιοριστείτε σε αυστηρά θέματα δουλειάς, αποφεύγοντας να θίξετε ή να προωθήσετε προσωπικά ζητήματα ή επιδιώξεις. Από τις 22.8 και μετά θα ήταν χρήσιμο να ασχοληθείτε λίγο με την εικόνα που αποκομίζουν οι γύρω σας από την συμπεριφορά σας. Κάντε την αυτοκριτική σας, εντοπίστε τα σφάλματα σας και κάντε τις κινήσεις που πρέπει και θα ωφελήσουν την καριέρα σας. Το διάστημα αυτό ίσως σας ανατεθούν σημαντικές αρμοδιότητες, που θα πρέπει να φέρετε σε πέρας με τον καλύτερο δυνατό τρόπο, εάν θέλετε να έχετε πιθανότητες καταξίωσης και περιθώρια προαγωγής στον επαγγελματικό σας χώρο. Ο Ερμής, κυβερνήτης σας των επαγγελματικών και της καριέρας, από το ζώδιο της Παρθένου και τον 10ο οίκο σας, σας δίνει ευχέρεια επικοινωνίας, αλλά και την απαραίτητη προσοχή και σχολαστικότητα. Ο Ουρανός σε τρίγωνο φέρνει πρωτοτυπία και αντισυμβατικότητα στη δράση σας, αλλά χρειάζεται προσοχή ο Ποσειδώνας που είναι σε αντίθεση και μπορεί να φέρει την απομόνωση, καθώς και το τετράγωνο της Σελήνης, που θα ενεργοποιηθεί εάν υπάρξει υπερβολικός συναισθηματισμός στην δουλειά σας.\nΗ Αφροδίτη, ο κυβερνήτης της εργασίας και της υγείας του ζωδίου σας θα βρίσκεται κατά τα δύο πρώτα δεκαήμερα στο ζώδιο του Καρκίνου και στον 8ο οίκο σας, με συνέπεια να επιδιώξετε την υλική ασφάλεια, μέσα από μια στροφή στον εαυτό σας ή την οικογένεια και το σπίτι σας. Μετά τις 26.8 που περνάει στον Λέοντα και στον 9ο οίκο σας, τον πρώτο λόγο έχουν τα μακρινά ταξίδια, καθώς και οι σπουδές και επιμορφώσεις.\nΣτον οικονομικό τομέα ο Κρόνος, ο κυβερνήτης των οικονομικών, της τύχης και των αγαθών σας, από το ζώδιο σας και τον 1ο οίκο απαιτεί πειθαρχημένες και προσεκτικές κινήσεις! Όποια ανοίγματα σκέφτεστε με οικονομικό αντίκτυπο, θα πρέπει να είναι καλά μελετημένα και να κάνετε προσεκτικά βήματα. Εύνοια για οικονομικά ανοίγματα σας δίνει και ο Δίας σε εξάγωνο, καθώς και ο Ουρανός με ένα υπέροχο τρίγωνο!\nΣτην συναισθηματική σας ζωή που δέχεται την επιρροή του Ουρανού από τον 5ο οίκο σας, πολλά μπορούν να συμβούν! Ο Ουρανός είναι ο πλανήτης του ξαφνικού και απρόβλεπτου, οπότε θα υπάρξουν αλλαγές στις σχέσεις σας με το άλλο φύλο στον ερωτικό τομέα. Οι δεσμοί που δημιουργούνται με αυτή την όψη δεν χαρακτηρίζονται από μακροημέρευση, ενώ κάποιες μακροχρόνιες σχέσεις να κλυδωνιστούν σε τέτοιο βαθμό, που να υπάρξει μια έστω και προσωρινή διακοπή. Όσοι μεταξύ σας έχετε απογόνους, θα σας δώσουν κάποιες αφορμές να ανησυχείτε και θα πρέπει να επωμιστείτε με κάποιες επιπλέον υποχρεώσεις. Θα εκδηλώσετε πρωτοβουλίες σε θέματα συναισθηματικής φύσης ή παιδιών, καθοδηγούμενοι από τον Άρη από τον Λέοντα και τον 9ο οίκο σας, που θα χαρακτηρίζονται μεν από δυναμικότητα, δεν θα λείπει όμως το στοιχείο της υπεροψίας. Ο ¨Ήλιος όμως σε σύνοδο σας δίνει την ευχέρεια κινήσεων, αρκεί να είστε προσεκτικοί και προσγειωμένοι. Από την άλλη όμως ο Ποσειδώνας σε αντίθεση, μπορεί να φέρει εντάσεις και τάση απομόνωσης. Προσοχή λοιπόν στους χειρισμούς σας!\nΟι αδέσμευτοι του ζωδίου σας θα βιώσουν πολύ καλές στιγμές σε κοινωνικό επίπεδο, με αρκετή διασκέδαση και πολλές γνωριμίες. Με την ευλογία του Ουρανού θα είστε πρωτότυποι στις ερωτικές σας προσεγγίσεις και ο Άρης θα σας βοηθήσει να εκδηλώσετε τις πρωτοβουλίες εκείνες που πρέπει, για να κατακτήσετε αυτό που θέλετε.\nΚατά τον μήνα Αύγουστο, φίλοι Αιγόκεροι, οι συνθήκες για τα επαγγελματικά σας είναι πολύ ευνοϊκές! Κατανοήστε τα επαγγελματικά προσόντα και επιδιώξτε την επαγγελματική σας ανέλιξη ανάλογα με αυτά. Φαίνεται πως το διάστημα που ακολουθεί μπορείτε να έχετε την αναγνώριση στο χώρο που δραστηριοποιείστε, καθώς και μια πιθανή προαγωγή εάν έχετε μια υπαλληλική θέση εργασίας. Μεγαλύτερες πιθανότητες επιτυχίας μπορείτε να έχετε, παραμένοντας στην ίδια επιχείρηση ή στο ίδιο αντικείμενο, αλλά εάν παρόλα αυτά αλλάξετε αυτή την περίοδο δουλειά, ίσως αργήσει να φανεί η επιτυχία σας, αλλά θα έχετε θέσει σταθερές βάσεις για την μελλοντική σας εξέλιξη! Η Αφροδίτη, κυβερνήτης σας της καριέρας και των επαγγελματικών, βρίσκεται στο ζώδιο του Καρκίνου και στον 7ο οίκο σας, που δημιουργεί την ανάγκη για ασφάλεια και σταθερότητα, μέσα από τον γάμο ή τις συνεργασίες. Ο Ουρανός σε εξάγωνο φροντίζει να σας παρέχει τις ευκαιρίες εκείνες που έχετε ανάγκη για να προωθηθεί η καριέρα σας. Μετά τις 26.8 που η Αφροδίτη μετακινείται στο ζώδιο του Λέοντα και περνάει στον 8ο οίκο σας, θα υπάρξει μεγαλύτερος ενθουσιασμός, αλλά και καλύτερη οργάνωση σε θέματα επαγγελματικής φύσης, ενώ θέματα επενδύσεων σας απορροφούν.\nΟ Ερμής από την άλλη, κυβερνήτης σας σε ζητήματα εργασίας και υγείας, από την Παρθένο και τον 9ο οίκο σας, φροντίζει ώστε οι κινήσεις σας στην επαγγελματική σκακιέρα να έχουν σταθερά θεμέλια, ενώ επικοινωνιακά είστε στα επάνω σας! Ο Ουρανός σε τρίγωνο χαρίζει έναν αέρα πρωτοτυπίας στη δράση και στις κινήσεις σας, χρειάζεται όμως αρκετή προσοχή, καθώς το τετράγωνο της Σελήνης παρεμβάλει εμπόδια, ενώ ο Ποσειδώνας σε αντίθεση μπορεί να φέρει την απομόνωση λόγω προκαταλήψεων.\nΟ Ουρανός, κυβερνήτης σας των οικονομικών, των αγαθών και της τύχης, από τον Κριό και τον 4ο οίκο σας, μπορεί να φέρει αιφνίδιες αλλαγές και ανατροπές στο πορτοφόλι σας! Μπορεί όμως να φέρει και ξαφνικά και αντισυμβατικά ανοίγματα, που μπορεί να έχουν ορμητήριο την οικογένεια σας! Θετικές όψεις έχουν και οι Αφροδίτη, Ερμής και Κρόνος ως προς τα οικονομικά σας, που φέρνουν ευκαιρίες για επέκταση μέσα από την επικοινωνιακή δεινότητα!\nΟ Αύγουστος είναι ένας εξαιρετικά ευνοϊκός μήνας για τις σχέσεις σας! Μια κλονισμένη από προβλήματα ή από την πολυκαιρία σχέση μπορεί να αναθερμανθεί, ενώ για τους αδέσμευτους θα υπάρξουν πολύ καλές ευκαιρίες σύναψης μια καινούργιας σχέσης. Οι κινήσεις συμφιλίωσης θα συνδυάζονται από σχετική υποχωρητικότητα από την πλευρά σας, αλλά ελλοχεύει ο κίνδυνος, αυτή σας η στάση να εκληφθεί σαν αδυναμία ή αποδοχή της ενοχής σας! Η Σελήνη, ο κυβερνήτης σας των γάμων και των συνεργασιών, βρίσκεται στο ζώδιο του Σκορπιού και στον 12ο οίκο σας, σε πτώση, με συνέπεια να υπάρξει κάποιο συναισθηματικό μπλοκάρισμα που θα σας εμποδίσει να λειτουργήσετε ξεκάθαρα. Εκτός αυτού και ο Ερμής θα ορθώσει εμπόδια με το τετράγωνο που σχηματίζει και σας επηρεάζει, με αποτέλεσμα να υπάρξει κάποια αδυναμία ξεκάθαρης επικοινωνίας. Ο Αφροδίτη, κυβερνήτης σας της ζωής, του έρωτα και των παιδιών από τον Καρκίνο και τον 7ο οίκο σας, δημιουργεί έντονη την ανάγκη για ασφάλεια, τόσο στα πλαίσια της οικογένειας, όσο και στη σχέση σας με το ταίρι σας. Με την εύνοια του Ουρανού και το εξάγωνο που σχηματίζει θα έχετε τις ευκαιρίες για εμβάθυνση της σχέσης! Η Αφροδίτη περνάει στο ζώδιο του Λέοντα και στον 8ο οίκο σας στις 26.8, οπότε υπάρχει ενισχυμένη γενετήσια ορμή! Η τελευταία εβδομάδα του Αυγούστου μπορεί να αναθερμάνει την σεξουαλική σας ζωή στα πλαίσια της σχέσης σας, εάν της δώσετε την ευκαιρία… Και για τους αδέσμευτους η τελευταία βδομάδα του μήνα προσφέρεται για ερωτικές εξερευνήσεις, καθώς η λίμπιντο σας θα χτυπήσει κόκκινο!\nΟ Πλούτωνας, ο κυβερνήτης σας των επαγγελματικών και της καριέρας από τον Αιγόκερω και τον 12ο οίκο φέρνει νέα ξεκινήματα! Και ο Ποσειδώνας ευνοεί την ανάπτυξη των επαγγελματικών σας, καθώς με το εξάγωνο που σχηματίζει ενισχύει την φαντασία και προσδίδει ένα ονειρικό χρώμα στις κινήσεις σας. Η έλλειψη μέτρου όμως στις δράσεις σας ή ο δογματισμός μπορεί να ενεργοποιήσει το τετράγωνο του Δία και να παρεμβάλει εμπόδια στο δρόμο σας. Στο διάστημα που ακόλουθοι μπορείτε να επανεξετάσετε κάθε είδους συνεργασίας σας, είτε αφορά τις επαγγελματικές σας δραστηριότητες, είτε τις κοινωνικές, και να σταθμίσετε τις ανάγκες που αυτές ικανοποιούν ή τα κενά που αφήνουν. Με πνεύμα δικαιοσύνης και ευσυνειδησίας θα πρέπει να ξεκαθαρίσετε την αναγκαιότητα διατήρησης τους, και να κάνετε τις κινήσεις που πρέπει, ανάλογα με την περίπτωση. Στην προσπάθεια αξιολόγησης ίσως θα πρέπει τουλάχιστον σε κάποιες περιπτώσεις να ζητήσετε την γνώμη ενός συνεργάτη ή ενός φίλου. Γενικά πάντως ο μήνας χαρακτηρίζεται από μια διάθεση υποχωρητικότητας και συνεργασίας, προκειμένου να μην προκαλέσετε ανώφελες ρίξεις με συνεργάτες ή συναδέλφους. Προσέξτε όμως να μην εκλάβουν την συμβιβαστική σας αυτή διάθεση για αδυναμία! Κίνδυνος στις συνεργασίες ωστόσο ελλοχεύει από την εριστική σας διάθεση που θα πρέπει να ελέγξετε για να μην προκαλέσετε προβλήματα εκεί που δεν υπάρχουν!\nΣτα οικονομικά ζητήματα ο κυβερνήτης σας Ποσειδώνας, από το ζώδιο των Ιχθύων και τον 2ο οίκο σας, σας χαρίζει φαντασία στην διαχείριση, αλλά λόγω της ανάδρομης πορείας του μπορεί να σας οδηγήσει σε λανθασμένες κινήσεις και σε κακές επιλογές. Είναι μια ουτοπική περίοδος που χρειάζεται μεγάλη προσοχή, ειδικά εάν πρόκειται για επενδύσεις ή αγορές μεγάλης αξίας! Το μόνο που μπορεί να σας σώσει είναι το ένστικτο σας. Πέραν αυτού ο Πλούτωνας σε εξάγωνο δίνει ευκαιρίες οικονομικής επέκτασης, αλλά προβλήματα μπορούν να προκύψουν από κακή συνεννόηση με την αντίθεση του Ερμή! Προσοχή λοιπόν!!!\nΣτην σκακιέρα των συναισθηματικών σας τα πράγματα θα είναι κάπως πιο δύσκολα. Η περίοδος που ξεκινάει τώρα θα φέρει αρκετή ένταση στην προσωπική σας ζωή! Εκείνο που θα πρέπει να προσέξετε ιδιαίτερα είναι η εριστική σας διάθεση, που θα προκαλέσεις μια σειρά από ρήξεις, τόσο στην προσωπική, όσο και στην επαγγελματική σας ζωή. Από τις συγκρούσεις αυτές μπορεί να βγουν στην επιφάνεια απωθημένα ετών, που θα είναι πλέον δύσκολο να διαχειριστείτε. Για τον λόγο αυτό προσπαθήστε να είστε πιο συγκαταβατικοί, δείξετε διάθεση συμβιβασμού και συνεννόησης. Εάν παρ ελπίδα δεν καταφέρετε να ελέγξετε τα νεύρα σας και ανοίξει ο ασκός του Αιόλου, θα είναι καλό να προσπαθήσετε να διευθετήσετε έγκαιρα και οριστικά τα ζητήματα που θα ενσκήψουν, ώστε να μην χρονίσουν και δημιουργήσουν σκιές και απωθημένα στη σχέση σας. Από τις 26.8 και μετά θα ευνοηθούν οι κάθε είδους σχέσεις σας, τόσο οι ερωτικές, όσο και οι επαγγελματικές, που σημαίνει ότι η ηρεμία επανέρχεται στη ζωή σας! Μια κλονισμένη σχέση μπορεί να αναθερμανθεί, ενώ για όσους ενδιαφέρονται, μπορεί να υπάρξει το ξεκίνημα μιας καινούριας σχέσης! Ο Ήλιος, ο κυβερνήτης σας σε ζητήματα γάμου και συνεργασιών, θα βρίσκεται μέχρι τις 22.8 στο ζώδιο του Λέοντα και στον 7ο οίκο σας, που θα σας αναγκάσει να επικεντρώσετε την προσοχή σας σε ζητήματα γάμου, ενώ μετά περνάει στο ζώδιο της Παρθένου και στον 8ο οίκο, οπότε η διακριτικότητα, η τάξη και η εμμονή στην λεπτομέρεια αποκτούν τον πρώτο λόγο. Προσοχή χρειάζεται ο Ποσειδώνας, που με την αντίθεση τους στα ερωτικά σας μπορεί να σας βάλει στην απομόνωση, εάν υπάρξουν εμμονές και προκαταλήψεις από μέρους σας, καθώς και το τετράγωνο της Σελήνης, που μπορεί να ορθώσει εμπόδια από την υπέρμετρη συναισθηματική σας φόρτιση.\nΤο πέρασμα του Κρόνου από τον 10ο οίκο σας θα σημάνει την ανταμοιβή σας στο πεδίο των επαγγελματικών σας επιδιώξεων, εάν αγωνιστήκατε πάνω σε σωστές βάσεις κατά τα προηγούμενα χρόνια! Η ανταμοιβή σας θα είναι σε κάθε περίπτωση δίκαια και ανάλογη της προσπάθειας που κατεβάλατε. Εάν διεκδικείτε προβολή και καταξίωση στον επαγγελματικό σας χώρο, θα σας δοθούν οι ευκαιρίες που πρέπει, με την ανάθεση περισσότερων ευθυνών και σημαντικότερων αρμοδιοτήτων, κάτι που δεν είναι όμως βέβαιο ότι θα σας αρέσει… Μην δυσανασχετείτε, γιατί θα σας βοηθήσει να φτάσετε στον στόχο σας! Θα πρέπει να είστε συνετοί και προσγειωμένοι, γιατί εάν επαναλάβετε τα λάθη του παρελθόντος, η τιμωρία σας από το σύμπαν θα είναι η ανάλογη. Λόγω της θέσης του Δία, του κυβερνήτη σας της καριέρας και των επαγγελματικών στο ζώδιο του Ζυγού και στον 8ο οίκο σας, οι κινήσεις σας θα χαρακτηρίζονται από έλλειψη εμπιστοσύνης και αποφασιστικότητας. Οι ανασφάλειες και η αναποφασιστικότητα μπορούν να ενεργοποιήσουν το τετράγωνο του Πλούτωνα, με αποτέλεσμα να υπάρξουν εμπόδια στην πορεία σας, ενώ το τρίγωνο του Κρόνου θα σας φέρνει μάταια ευκαιρίες στην πόρτα...\nΑπό τις 22.8 και μετά ίσως να υπάρξει μια ανάγκη να αξιολογήσετε τις συνεργασίες σας ως προς την ωφέλεια και την αποδοτικότητα τους, ώστε να επανεξετάσετε τις κινήσεις σας. Μπορεί να χρειαστεί να πάρετε και την γνώμη ενός φιλικού προσώπου, ώστε να μην κάνετε κινήσεις που θα μπορούσαν να αποβούν επιζήμιες. Μετά τις 23.8 που ο Ήλιος περνάει στο ζώδιο της Παρθένου και στον 7ο οίκο σας, οι συνεργασίες και οι σχέσεις με τους άλλους έχουν τον πρώτο λόγο! Από τις 26.8 δε και μετά που η Αφροδίτη περνά στον 6ο οίκο σας, διευκολύνονται οι σχέσεις, καθώς εκλείπει ο συναισθηματισμός και κυριαρχεί η πρακτική αναγκαιότητα. Το πέραμα αυτό βοηθά να επιλύσετε τυχόν διαφορές, αλλά και να αυξήσετε την παραγωγικότητα σας.\nΤο πέρασμα του Ουρανού από τον 2ο οίκο σας θα σημάνει αλλαγές στα οικονομικά σας! Μπορεί να φέρει κέρδη στην τσέπη σας, μπορεί όμως και ζημιές, καθώς ο Ουρανός είναι απρόβλεπτος… Το προς τα πού θα κλίνει η πλάστιγγα, μένει να αποδειχτεί. Οι αλλαγές πάντως θα έρθουν έτσι και αλλιώς, ξαφνικά και απρόβλεπτα, και εσείς δεν πρέπει ούτε καν να προσπαθήσετε να αντισταθείτε. Ο Άρης, κυβερνήτης των οικονομικών σας, των υλικών αγαθών και της τύχης, βρίσκεται στον Λέοντα και στον 6ο οίκο σας. Θα εκδηλώσετε πρωτοβουλίες σε οικονομικής φύσης ζητήματα, αλλά η υπεροψία που θα σας χαρακτηρίζει μπορεί να σας βλάψει. Ο Ήλιος σε σύνοδο τονίζει την προσπάθεια σας και φέρνει επιτυχή αποτελέσματα.\nΤην περίοδο που ακολουθεί θα έχετε μια ιδιαίτερη άνεση να εκφράσετε την γνώμη σας και να συζητήσετε ζητήματα που σας απασχολούν σε συναισθηματικό επίπεδο. Θα επιδιώξετε να προωθήσετε θέματα με ανθρώπους, με τους οποίους έχετε ευχέρεια επικοινωνίας, καθώς είναι η εποχή που θα σας ακούσουν με μεγαλύτερη ευκολία. Η ερωτική σας σχέση ή ο γάμος σας θα βρεθεί στο μικροσκόπιο και θα προσπαθήσετε να αξιολογήσετε την έως τώρα κοινή πορεία σας, ώστε να χαράξετε τις κινήσεις που πρέπει. Ο Ερμής, ο κυβερνήτης σας σε ζητήματα γάμου και συνεργασιών βρίσκεται στο ζώδιο της Παρθένου και στον 7ο οίκο σας, με αποτέλεσμα να βλέπετε τα πάντα με κριτικό πνεύμα, αλλά έχετε και μια καλή ευχέρεια επικοινωνίας με το ταίρι σας. Ο υπερβολικός συναισθηματισμός μπορεί όμως να προκαλέσει αρκετά προβλήματα, καθώς θα ενεργοποιήσει το τετράγωνο της Σελήνης. Έχετε ωστόσο την εύνοια του Ουρανού, που με τρίγωνο του σας χαρίσει πρωτοτυπία και αντισυμβατικότητα, στοιχεία που μπορούν να σας βγάλουν από τα δύσκολα. Και αφού περάσετε αυτό το σκόπελο, θα έχει έρθει η ώρα για χαρά, διασκέδαση και έρωτα! Οι σχέσεις σας θα ισορροπήσουν και πάλι, θα είναι αρμονικές και ειλικρινείς, ενώ για τους ελεύθερους θα υπάρξουν εξαιρετικές ευκαιρίες για αξιόλογες γνωριμίες! Οι σχέσεις με τα παιδία, όσοι έχετε απογόνους, γίνονται πιο θερμές και ειλικρινείς, και εσείς θα αφιερώσετε με χαρά χρόνο μαζί τους, προσαρμοζόμενοι στις επιθυμίες τους.\nστις 7/24/2017 10:58:00 μ.μ.\nΕτήσιες αστρολογικές προβλέψεις 2019 (3)\nΑρχειοθήκη ιστολογίου Ιουνίου (5) Μαΐου (4) Απριλίου (4) Μαρτίου (11) Φεβρουαρίου (9) Ιανουαρίου (24) Δεκεμβρίου (15) Νοεμβρίου (9) Οκτωβρίου (4) Σεπτεμβρίου (8) Αυγούστου (5) Ιουλίου (4) Ιουνίου (8) Μαΐου (2) Απριλίου (4) Μαρτίου (1) Φεβρουαρίου (4) Ιανουαρίου (9) Δεκεμβρίου (26) Νοεμβρίου (5) Οκτωβρίου (2) Σεπτεμβρίου (3) Αυγούστου (5) Ιουλίου (5) Ιουνίου (8) Μαΐου (7) Απριλίου (10) Μαρτίου (8) Φεβρουαρίου (2) Ιανουαρίου (1) Δεκεμβρίου (12) Νοεμβρίου (1) Οκτωβρίου (1) Σεπτεμβρίου (6) Αυγούστου (3) Ιουλίου (2) Ιουνίου (3) Μαΐου (3) Απριλίου (5) Μαρτίου (5) Φεβρουαρίου (10) Ιανουαρίου (9) Δεκεμβρίου (30) Νοεμβρίου (8) Οκτωβρίου (4) Σεπτεμβρίου (4) Αυγούστου (3) Ιουλίου (3) Ιουνίου (2) Μαΐου (3) Απριλίου (13) Μαρτίου (11) Φεβρουαρίου (10) Ιανουαρίου (16) Δεκεμβρίου (16)


Σπιτική Κοτόπιτα – Εύκολα & Γρήγορα | Γιάννης Λουκάκος\nSelect ratingGive Κοτόπιτα «chicken pot pie» 1/5Give Κοτόπιτα «chicken pot pie» 2/5Give Κοτόπιτα «chicken pot pie» 3/5Give Κοτόπιτα «chicken pot pie» 4/5Give Κοτόπιτα «chicken pot pie» 5/5\nΓια την κοτόπιτα\n400 γρ. κοτόπουλο, βρασμένο\n300 γρ. λαχανικά, βρασμένα (καρότα, πράσα, κοκκάρια, μανιτάρια, σελινόριζα, αρακάς, φινόκιο)\nΖεσταίνουμε τον ζωμό ώστε να είναι χλιαρός.\nΜαδάμε το κοτόπουλο σε μικρά κομμάτια και ψιλοκόβουμε τα λαχανικά. Ανακατεύουμε τα λαχανικά με το κοτόπουλο.\nΒάζουμε μια κατσαρόλα σε μέτρια φωτιά, προσθέτουμε το βούτυρο και μόλις λιώσει προσθέτουμε το αλεύρι. Ανακατεύουμε με μια κουτάλα μέχρι να ενσωματωθεί το βούτυρο στο αλεύρι. Μαγειρεύουμε ανακατεύοντας συχνά για 5 λεπτά. Προσθέτουμε τον ζωμό και ανακατεύουμε με ένα σύρμα μέχρι να ομογενοποιηθεί το μείγμα. Βράζουμε σε χαμηλή θερμοκρασία για 20 λεπτά. Προσθέτουμε την κρέμα γάλακτος και ανακατεύουμε ώστε να ομογενοποιηθεί. Αλατίζουμε, σουρώνουμε σε σήτα και ενσωματώνουμε με το μείγμα του κοτόπουλου.\nΒάζουμε το μείγμα σε ένα ταψί και καλύπτουμε με τη σφολιάτα. Πιέζουμε τη σφολιάτα περιμετρικά γύρω από τις άκρες του ταψιού ώστε να κολλήσει. Αλείφουμε με το αυγό και ψήνουμε σε προθερμασμένο φούρνο στους 220°C μέχρι να ροδίσει καλά η σφολιάτα.\nΙδανική συνταγή, για να αξιοποιήσουμε τυχόν περίσσευμα από το μαγείρεμα του πιάτου: Κοτόπουλο στην κατσαρόλα με λαχανικά.\nΑλάτι Αλεύρι Αυγά Βούτυρο Για όλο τον χρόνο Ζωμός Κοτόπουλο Ζωμός Λαχανικών Κοτόπιτα Κοτόπουλο Κρέμα Γάλακτος Οικονομικά Πίτες Σφολιάτα Ψητά φούρνου


Συμβάσεις υπηρεσιών : μελέτη περίπτωσης: η υπογραφή σύμβασης ταξιδιωτικών υπηρεσιών στο Κέντρο Ερευνών του Πανεπιστημίου Πειραιώς\nΠανεπιστήμιο Πειραιώς. Κέντρο Ερευνών ; Transportation -- Planning ; Travel contracts\nΣτις μέρες μας όλο και περισσότερες πολυεθνικές εταιρείες προχωρούν σε ενοποίηση των ταξιδιωτικών τους προγραμμάτων. Το γεγονός αυτό τους επιτρέπει να μειώσουν τα ταξιδιωτικά τους έξοδα έως και 20% κατά μέσο όρο, σύμφωνα με νέα έρευνα που δημοσιεύτηκε από την Carlson Wagonlit Travel (CWT),τη δεύτερη μεγαλύτερη εταιρεία διαχείρισης ταξιδιών στον κόσμο. Σκοπός της παρούσας διατριβής είναι η ενοποίηση του ταξιδιωτικού προγράμματος του Κέντρου Ερευνών Πανεπιστημίου Πειραιώς (ΚΕΠΠ). Στην περίπτωση αυτή, η ενοποίηση προσδιορίζεται ως η διαχείριση του συνολικού όγκου ταξιδιών του ΚΕΠΠ από ένα ταξιδιωτικό πρακτορείο. Η επιλογή του ταξιδιωτικού πρακτορείου στο οποίο θα ανατεθεί η προμήθεια ταξιδιωτικών υπηρεσιών για τις ανάγκες ταξιδιών που διαχειρίζεται το ΚΕΠΠ, θα γίνει με προκήρυξη ανοικτού δημόσιου διαγωνισμού η οποία σκοπό θα έχει την υπογραφή σύμβασης με τον ανάδοχο. Η υπογραφή σύμβασης για προμήθεια ταξιδιωτικών υπηρεσιών γίνεται πρώτη φορά σε ειδικό λογαριασμό κονδυλίων έρευνας ελληνικού πανεπιστημίου.


Περίφραξη και πυροσβεστικά είναι οι δυο βασικές προϋποθέσεις για την αδειοδότηση των υπαίθριων πάρκιν. Στην πόλη της Ουνέσκο, αυτή η υπόθεση εκκρεμεί εδώ και δεκαετίες.\nΕρώτηση Αυλωνίτη για την καθυστέρηση στις αιτήσεις για το Φοιτητικό Στεγαστικό Επίδομα\nΚΕΡΚΥΡΑ (ΓΡΑΦΕΙΟ ΒΟΥΛΕΥΤΗ). Ερώτηση προς την Υπουργό Παιδείας κατέθεσαν 51 βουλευτές του ΣΥΡΙΖΑ - Προοδευτική Συμμαχία\n519 νέα κρούσματα πανελλαδικά. 5 νέα κρούσματα στα Γιάννενα, ένα στη Λευκάδα, ένα στην Πρέβεζα και 44 δείγματα παραμένουν υπό περαιτέρω διερεύνηση. 16 νέοι θάνατοι\nΓια την αντιστοιχία μεταξύ ομοειδών ακαδημαϊκών τμημάτων και ισότιμη μεταχείριση των αποφοίτων.


Τα αεροσκάφη του Γερμανικού Μουσείου στο Μόναχο\nFokker Dr. 1 από τον Α'Π.Π.\nΗ συλλογή του Μουσείου χωρίζεται σε δύο μέρη. Το πρώτο μέρος βρίσκεται στο κτήριο του Μουσείου στο κέντρο του Μονάχου και το δεύτερο στο αεροδρόμιο Oberschleißheim, λίγο έξω από την πόλη. Είναι το παλιότερο λειτουργικό αεροδρόμιο στη Γερμανία.\nMesserschmitt Me 262.Το πρώτο επιχειρησιακό αεριωθούμενο από το 1944.\nΟ κινητήρας του Μe 262.\nΤο Messerschmitt Me 163 Komet του 1944 ήταν το πρώτο πυραυλοκίνητο μαχητικό. Πιό επικίνδυνο για τους χειριστές του, παρά για τα εχθρικά αεροσκάφη\nΤο αποσπώμενο σύστημα απογείωσης του Me163.\nJunkers Ju 52 της Lufthansa.\nΒλήμα οριζόντιας πλεύσης Fieseler Fi 103-Vergeltungswaffe 1 (όπλο εκδίκησης). Αποτέλεσε το πρώτο στρατηγικό όπλο που χρησιμοποιήθηκε από την ναζιστική Γερμανία για να πλήξει συνήθως άμαχους στην Αγγλία. Λόγω του βόμβου που προκαλούσε ο Ram Jet που το κινούσε οι Βρετανοί το αποκαλούσαν Doodlebug.\nΒαλλιστικός Πύραυλος V2. Αποτέλεσε δημιούργημα του Werner von Braun. Μετά τον πόλεμο, η συνεργασία με τους ναζί κρύφτηκε κάτω από το χαλί και ο Γερμανός επιστήμονας πρόσφερε τις υπηρεσίες του στη NASA.\nΙσπανικής κατασκευής He-111.\nBachem Ba 349 Natter του 1945. Πρόκειται ουσιαστικά για αεροσκάφος αυτοκτονίας\nΛεπτομέρεια του Ba 349. Η έλλειψη υλικών ήταν τέτοια που δινόταν αμοιβή σε όποιον έφερνε τα συντρίμμια πίσω στις αρχές.\nΙπτάμενη πτέρυγα Horten.\nFieseler Storch σε μεταπολεμική υπηρεσία, αν κρίνουμε από τη σημαία στο κάθετο σταθερό.\nDouglas C47 Skytrain.\nΆλλος ένας βετεράνος.\nΘα γίνει της Κορέας!\nΜεταξύ άλλων, διακρίνεται ένα Hansa Jet και το γνωστό μας Sikorsky Chickasaw\nSikorsky H-34 Choctaw σε υπηρεσία SAR. To συγκεκριμένο ελικόπτερο είχε την ίδια διαρρύθμιση με το Chicasaw και ήταν εξοπλισμένο με έναν αστεροειδή κινητήρα Wright που βρισκόταν στο ρύγχος και κινούσε το στροφείο. Παρόμοιος κινητήρας χρησιμοποιήθηκε και στο Boeing B-17\nΤο VTOL Dornier Do31. Αν και ήταν έτοιμο, δεν μπήκε ποτέ σε παραγωγή\nΈνας από τους κινητήρες του Do31\nTo γερμανικό VTOL μαχητικό VAK 191 B. Έμεινε στο στάδιο του πειραματικού μοντέλου το 1972. Υπήρξε προϊόν της συνεργασίας της πρώην Focke Wulf και της Fokker.\nΆλλο ένα πειραματικό VTOL γερμανικό αεροσκάφος. Φανερή η ομοιότητα της ατράκτου με το F-104.\nΠροσέξτε με τι ενδιαφέρον παρατηρεί ο επισκέπτης την εξαγωγή του F-104.\nHindustan HF24 Marut, σχεδιασμένο από τον Kurt Tank, αρχισχεδιαστή της Focke Wulf, για την Ινδική Αεροπορία. Ο τύπος παροπλίστηκε το 1990\nTo...Αιγυπτιακό HA300 που σχεδιάστηκε από τον Willy Messerschmitt.\nMig 21 της Α. Γερμανίας\nΟ αντίπαλος της άλλης πλευράς. Phantom F4 της Luftwaffe.\nΜig 23 της Α. Γερμανίας.\nΤο αντίστοιχο του Mig23 για τη Δ. Γερμανία ήταν το Tornado\nΤο Τornado του Μουσείου είναι μάχιμο έχοντας επιχειρήσει στο Αφγανιστάν.\nΈνα από τα δύο πρωτότυπα του Eurofighter.\nMόλις δύο Χ31 κατασκευάστηκαν το 1990. Αποτέλεσε τον καρπό της συνεργασίας Γερμανίας και Αμερικής με σκοπό την μελέτη οριακών ταχυτήτων και γωνιών πτήσης για βελτίωση της ευελιξίας μελλοντικών σχεδιάσεων. Ίσως το σπανιότερο έκθεμα του Μουσείου.\nΥδροπλάνο Consolidated PBY Catalina.\nΓενική άποψη του Μουσείου.


Έχουμε αναφερθεί αρκετές φορές στο The War of Jokes and Riddles – Το Gotham πηγή δυστυχίας – Smassing Culture\nPublished on February 26th, 2018 | by Nίκος Γιακουμέλος\nΈχουμε αναφερθεί αρκετές φορές στο run του Τοm King στο Βatman (2016+) το οποίο ίσως αποτελεί μια από τις καλύτερες στιγμές του Σκοτεινού Ιππότη τα τελευταία χρόνια. Μερικοί από τους πολλούς λογούς που συμβαίνει αυτό βρίσκονται σε μια από τις πιο πολύπλοκες, ενδιαφέρουσες και ιδιαίτερες ιστορίες που Batman που έχουμε διαβάσει, η οποία δεν είναι άλλη από το The War of Jokes and Riddles, μια διαμάχη μεταξύ Joker και Riddler στην οποία ο Άνθρωπος Νυχτερίδα μπαίνει σε δεύτερη μοίρα.\nΠροσπαθώντας να αναδιαμορφώσει εκ βαθέων τον χαρακτήρα του Batman, ο Τοm King μας πηγαίνει στις καταβολές του, αλλά όχι στον χιλιοειπωμένο θάνατο των γονιών του. Αυτή την φορά εξιστορείται πως ο κόσμος του εγκλήματος και της τρέλας που μαστίζει το Gotham επηρέασε τον άνθρωπο που προσπάθησε να το αντιμετωπίσει και πως, παρολίγον, τον νίκησε.\nΤο “The War of Jokes and Riddles” είναι ένα τίτλος τόσο προσωπικός που αγγίζει τα όρια της ψυχανάλυσης. Αυτό φαίνεται τόσο από την εξομολογητική διάθεση του Batman όσο διηγείται την εγκιβωτισμένη του αφήγηση όσο και από την κυριολεκτικά και μεταφορικά γυμνή του εμφάνιση. Ο Bruce Wayne/ Batman ξεδιπλώνει το Εγώ του στη γυναίκα που θα παντρευτεί και μας οδηγεί σε όλα τα στάδια που πέρασε για να διαμορφωθεί.\nΗ ιστορία ξεκινά άμεσα βάζοντας ακριβώς αυτό το Εγώ στο περιθώριο και εστιάζοντας περισσότερο στις δυνάμεις που το περικυκλώνουν και βρίσκονται σε αντιδιαμετρική αντίθεση. Από την μία ο προαιώνιος εχθρός του πνεύματος του αστικού νόμου, το βάρβαρο και χαοτικό Αυτό του Joker και από την άλλη το υπολογιστικό Υπερεγώ του Riddler. Δεν είναι άλλωστε και τυχαίο που για αυτό τον ρόλο επιλέχθηκε ο Riddler, ο οποίος προήλθε σαν μια εξέλιξη του ίδιου του Joker, όπως ακριβώς και ο πολιτισμός βασίζεται, εν μέρη, στις λειτουργίες διαρρύθμισης και ελέγχου των ενστίκτων.\nΗ πολλές φορές άλογη βία η οποία εναλλάσσεται με τα αστεία και την ωμή κυνικότητα του Clonwed Prince of Crime αντιπαραβάλλεται με την μεθοδικότητα και την οξύνοια του Riddler, ο οποίος στην παρούσα ιστορία δεν φαίνεται απλά αναβαθμισμένος, αλλά σε θέση να αντιμετωπίσει, λεκτικά, σωματικά και πολιτικά, την σημασία ενός αρχετυπικού villain όπως ο Joker. Όσο η ιστορία προχωρά, αυτή η αντιπαλότητα μεταξύ χαρακτήρων όμοιων αλλά και τόσο διαφορετικών, φτάνει στην πλήρη αποκαθήλωση του παραδοσιακού Joker.\nΟ Riddler αναλαμβάνει όλες την ηγεσία όλου του εγκληματικού υποκόσμου, όλου του περιβάλλοντος του Batman, ακόμα, τελικά και του ίδιου του Σκοτεινού Ιππότη, ο οποίος αναγκάζεται να συμμαχήσει με αυτό που θεωρεί ως το μικρότερο κακό σε έναν πόλεμο όπου τελικό έπαθλο (φαίνεται να είναι) το κεφάλι του, σύμβολο για την πρωτοκαθεδρία στο Εγώ. Τελικά, ο Riddler, ως η φιγούρα του άκαμπτου Υπερεγώ αγγίζει όλες τις γωνίες του Gotham, ένα ήδη δύσκολο περιβάλλον που κάτω από την ασφυκτική του εξουσία γίνεται ένα μέρος που ποτέ δεν παύει να τιμωρεί με τύψεις, ανασφάλειες και άγχη το Εγώ. Ένας άκαμπτος πολιτισμός εγκλήματος, ψυχρός μέσα στην τέλεια λογική του, μια επίμονη πηγή δυστυχίας.\nΑντίθετα, ο Joker παρουσιάζεται σαν λιγότερο ενεργητικός αλλά καθόλου λιγότερο επικίνδυνος. Επιλέγεται να τονιστούν άλλα στοιχεία της προσωπικότητας του, όπως η ακραία εναλλαγή συναισθημάτων, απόψεων και θέσεων που ταιριάζουν στο χάος του, μακριά από καρτουνίστικες ίσως απεικονίσεις. Δεν είναι ούτε ο φιλοσοφημένος αναρχικός του Moore, ούτε ο δάνδης του Miller, oύτε καν το είδωλο του Μorrison. Ο Joker του King είναι ένας μουτρωμένος φονιάς, που αδυνατεί να γνωρίσει οτιδήποτε και πλέον επιφυλάσσεται ακόμα και να προσπαθήσει. Eίναι ίσως ο πιο επικίνδυνος κλόουν: αυτός που δε γελάει πια…\nΑυτό το τρίγωνο χαρακτήρων, που τελικά αγκαλιάζει ολόκληρο το μητροπολιτικό σκηνικό του Gotham θα αρκούσε για μια από τις καλύτερες ιστορίες του Caped Crusader. Όμως ο Τοm King δεν αρκείται στο καλό, ούτε καν στο καλύτερο. Επιδιώκει το διαφορετικό. Έτσι, εισάγει, με τρόπο εντελώς απρόσμενο, μια τέταρτη μεταβλητή, η οποία και επηρεάζει την τελική λύση. Η εισαγωγή αυτή προέρχεται μεν από την μυθολογία του Batman, και μάλιστα από την παιδική αφέλεια της Ασημένιας Περιόδου, είναι όμως αναθεωρημένη σε τεράστιο βαθμό.\nΠως αλλιώς θα μπορούσε να χαρακτηριστεί η κίνηση του να βάζεις ίσως τον πιο γελοίο κακό στην ιστορία του Batman (Κite man? ΗΕLL YEAH) ως ένα μοντέρνο, τραγικά σισύφειο σύμβολο για την σύγχρονη ανθρώπινη κατάσταση, με μεγάλες δόσεις (αυτο)ειρωνείας; Ο Kite Man του Tom King είναι μια κάπως υπερβολική αλλά, όσο προχωρά η ιστορία τρομερά ανθρώπινη φιγούρα που μεταβάλλει τις ισορροπίες και ωθεί το τρίγωνο του Εγώ σε παροξυσμό. Είναι η ιστορία του Kite Man, ενός απλού ανθρώπου που αγωνίζεται να μείνει ζωντανός σε έναν τρελό κόσμο αυτή που ωθεί τον Batman να επαναστατήσει ενάντια στο πλέγμα σχέσεων που αποτελεί την κουλτούρα του Gotham, ενάντια στον ασφυκτικό πολιτισμό του Riddler και, τελικά, στην αποδοχή του Joker σαν κομμάτι του και την επαναφορά του πρώτου στην παραδοσιακή του θέση.\nTελικά, τι διαφορά έχει ένα αστείο από έναν γρίφο; Που διαφέρει το υστερικό γέλιο από ένα εγκεφαλικό αίνιγμα από την στιγμή που και τα δύο σε καθηλώνουν; Το Εγώ του Batman, κουβαλώντας μόνιμα πλέον τις ενοχές που αποπειράθηκε να σπάσει τον προσωπικό του κώδικα, δεν έχει απάντηση. Είναι η Catwoman (ή μάλλον η χαρά της εξομολόγησης και της αποδοχής) αυτή που δίνει την λύση στο ερώτημα που τον ταλανίζει: δεν έχει σημασία. Η απεμπόλιση του ερωτήματος δεν σημαίνει και άρνηση της σημασίας του. Αντίθετα. Το επιχείρημα της Selina είναι μια κοινή βάση στον παρηγορητικό λόγο: δεν είσαι ο μόνος που τυραννιέται από ένα τέτοιο ερώτημα, επομένως μπορείς να βρεις όχι την τελική αλλά μία απάντηση που έχουν δώσει χιλιάδες άνθρωποι που παγώνουν μπροστά σε αυτή τη σύγκρουση: να συνεχίζεις να περπατάς και να αγωνίζεσαι βασιζόμενος στους ανθρώπους γύρω σου. Είναι ίσως και η μόνη δυνατή λύση σε μια ερώτηση χωρίς απάντηση…\nΗ ιστορία αυτή έρχεται στην ζωή μέσα από μια σειρά πολύ συγκεκριμένων και ρεαλιστικών καρέ του Mikel Janín τα οποία καταφέρνουν και αποδίδουν με άμεσο και ευθύ τρόπο το αμφίσημο της ιστορίας. Μεταξύ επικού και καθημερινού, ο πόλεμος των super villains του Gotham δίνεται σαν ένα γεγονός ιστορικό μεν, αλλά που θα μπορούσε να ξεσπάσει κάθε στιγμή, καθώς τα πραγματικά του αίτια βρίσκονται στα θεμέλια του ίδιου του Gotham. Ταυτόχρονα, το κατά κύριο λόγο βασισμένο στην ομιλία σενάριο του King όχι μόνο δεν περιορίζει το set up των σχεδίων, αλλά δίνει στον Janin την δυνατότητα να ασκηθεί σε σκίτσα που αγγίζουν τα όρια του ψυχογραφήματος. Η εστίαση στα πρόσωπα, οι δύσκολες λήψεις και η μεγάλη σημασία που δίνεται στην backround αφήγηση ενισχύουν αφενός τον χαρακτήρα του εγκιβωτισμού και αφετέρου δίνουν το πάτημα για μερικά από τα εμβληματικά καρέ σε ένα run που μας έχει (καλο)μάθει στις μεγάλες στιγμές…\nΤο “The War of Jokes and Riddles”, στο σύνολο του, αποτελεί μια καθοριστική στιγμή στην πορεία του Σκοτεινού Ιππότη, τόσο χάρη στον υπαρξιακό τόνο της γραφής του King όσο και για την ποιότητα του σχεδίου του Janín. Μια ιστορία στην οποία θα γυρνάμε ξανά και ξανά στο μέλλον, καθώς έχει κάτι από την στόφα του κλασικού…\nTags: Batman, catwoman, DC, Gotham, Joker, Mikel Janín, Riddle, Tom King\nShazam! Ένας family friendly superhero →


Άλειμμα σαντορινιάς τομάτας με κάπαρη & θρούμπι, Σαντορίνης "Santo" 210g\nΣας ενημερώνουμε πως οι παραγγελίες που πραγματοποιούνται στο e-shop μας από 14/8 έως και 20/8, θα εξυπηρετούνται από 21/8.\nΣας ευχαριστούμε για την κατανόηση. Καλές διακοπές!\nΤα ονομαστά σαντορινιά ντοματάκια με τη σκληρή φλούδα, τη ζουμερή σάρκα, τη γλυκιά και ελαφρώς όξινη γεύση εμφανίστηκαν στο νησί το 1875. Το μοναδικό ηφαιστειογενές έδαφος της Σαντορίνης σε συνδυασμό με το άνυδρο περιβάλλον, τη θαλασσινή αύρα και τον καυτό κυκλαδίτικο ήλιο αποτέλεσαν το ιδανικό terroir για την ανάπτυξη του καρπού. Η ποικιλία είναι μικρόκαρπη, χοντρόφλουδη και θαμνώδης και όλη η καλλιέργεια γίνεται με το χέρι, αφού η ιδαιτερότητα του εδάφους δεν επιτρέπει τη χρήση γεωργικών μηχανημάτων. Το αποτέλεσμα είναι ένας καρπός γλυκός και ταυτόχρονα όξινος με τη γεύση και τα αρώματα μιας άλλης εποχής. Από αυτά τα ντοματάκια και σε συνδυασμό με ελαιόλαδο, άγρια κάπαρη και θρούμπι παρασκευάζεται αυτό το απίθανο spread. Η όξινη γεύση του πελτέ ντομάτας εξισορροπείται από το ελαιόλαδο, ενώ η σπιρτόζικη κάπαρη και το αρωματικό θρούμπι προσδίδουν ένταση στη γεύση. Αλείψτε το πάνω σε καψαλισμένο χωριάτικο ψωμί, σε κρίθινο παξιμάδι, σε κριτσίνια και απολαύστε αυθεντική σαντορινιά γεύση.\nΚωδικός Προϊόντος 000743 Μεικτό Βάρος 370g\nΈνα υπέροχο spread από τα ονομαστά ντοματάκια Σαντορίνης!\nΠαραδοσιακό άλειμμα τομάτας με πιπεριά "Οι...\nΠαραδοσιακό άλειμμα μελιτζάνας με πράσινη πιπεριά...\nΆλειμμα μελιτζάνας, Λάρισας "Τοπικά...\nΠαραδοσιακό άλειμμα μελιτζάνας με κόκκινη πιπεριά,...\nΠάστα ελιάς Καλαμών "Τοπικά Προϊόντα" 240g\nΆλειμμα ψητής μελιτζάνας "Amvrosia...\nAπαλή Μεσογειακή μουστάρδα "Kalamata...\nΠικαντική μεσογειακή μουστάρδα "Kalamata...\nΠαραδοσιακή τσικουδιά Κρήτης "Stalia" 50ml


Αισχρή επίθεση κατά της Ελλάδας από το Τουρκικό ΥΠΕΞ για την καταδίκη των κατασκόπων στη Ρόδο με συκοφαντίες και απειλές! - Athens Daily\nΑρχική ΠΟΛΙΤΙΚΗ Αισχρή επίθεση κατά της Ελλάδας από το Τουρκικό ΥΠΕΞ για την καταδίκη...\nΑισχρή επίθεση κατά της Ελλάδας από το Τουρκικό ΥΠΕΞ για την καταδίκη των κατασκόπων στη Ρόδο με συκοφαντίες και απειλές!\nΤην αντίδραση της Αγκυρας προκάλεσε η απόφαση της Ελληνικής Δικαιοσύνης να κριθούν ένοχοι με την κατηγορία της κατασκοπείας, στους δραματικούς μήνες της παραβίασης της Ελληνικής υφαλοκρηπίδας από το Oruc Reis, από τις αρχές Αυγούστου μέχρι το Νοέμβριο, δύο Έλληνες μουσουλμάνοι, οι οποίοι είχαν συλληφθεί τον περασμένο Δεκέμβριο στη Ρόδο.\nΣτον 36χρονο γενικό γραμματέα του Τουρκικού Προξενείου επιβλήθηκε ποινή 5 ετών κάθειρξης, ενώ ποινή 4 χρόνων φυλάκισης επιβλήθηκε στον 54χρονο μάγειρα πολεμικού πλοίου.\nΣχολιάζοντας την αντίδραση της Τουρκίας -μετά από ερώτηση του MEGA- διπλωματικές πηγές απάντησαν με νόημα: «Η Δικαιοσύνη στη χώρα μας είναι ανεξάρτητη! Για όσους θέλουν να το ακούσουν. Και δεν σχολιάζουμε τις αποφάσεις της ανεξάρτητης Δικαιοσύνης».\nΈνοχοι για κατασκοπεία\nΟι δυο τους αντιμετώπιζαν κατηγορίες για:\n– Υποστήριξη της πολεμικής δύναμης του εχθρού από κοινού και κατ’ εξακολούθηση\n– Παραβίαση μυστικών της πολιτείας από κοινού και κατ’ εξακολούθηση\n– Κατασκοπεία (σε βαθμό κακουργήματος) από κοινού και κατ’ εξακολούθηση με κοινό ενιαίο σκοπό χρήσης για διαβίβαση κρατικών απορρήτων σε άλλον με σκοπό πρόκλησης κινδύνου στα συμφέροντα του κράτους.\nΤο δικαστήριο, με ομόφωνη απόφασή του, τους έκρινε ένοχους μόνο για την 3η κατηγορία -κατασκοπεία (σε βαθμό κακουργήματος) από κοινού και κατ’ εξακολούθηση- και τους απάλλαξε για τα αλλά δυο αδικήματα που τους βάραιναν.\nΤο δικαστήριο αναγνώρισε στους δύο κατηγορούμενους το ελαφρυντικό του πρότερου σύννομου βίου και επέβαλε 5 χρόνια κάθειρξη για τον γραμματέα του τουρκικού προξενείου και 4 χρόνια φυλάκιση για τον μάγειρα.\nΠροηγούμενο άρθροΔραματικές εξελίξεις: Σε «μέγιστη ετοιμότητα» οι Ένοπλες Δυνάμεις και το πυρηνικό οπλοστάσιο της Ρωσίας!\nΕπόμενο άρθροΟμολογία σοκ από τον 59χρονο μητροκτόνο στα Γρεβενά: «Τη σκότωσα, γιατί έκαψε το φαγητό!»


Θρεπτικό ποδήλατο | Πίνακες ζωγραφικής\nΚωδικός προϊόντος: ΚΩΔ.24389\nΑγοράστε εξαιρετικούς πίνακες, τώρα μόνο στην Artivity. Πινακες μοντερνοι για τον αγαπημένο χώρο σας. Φτιάξτε τον δικό σας πίνακα ζωγραφικής. Παραλαβή στο χώρο σας. Εκτυπώστε την φωτογραφία σας, πατήστε "Οι φωτογραφίες μου" στο κάτω μέρος και δείτε πως.


Γιάννης Κουκουράκης "Δεν φοβήθηκα ποτέ να εκφράσω την άποψή μου, κι ας είναι και λίγο οξεία. Πολλές φορές και πολύ..." - Plan Be Mag\nΣε εκείνον υποσχέθηκα ότι θα θυμηθώ να γράψω δύο πράγματα: ότι ανακυκλώνει τα πάντα και ότι “του γυρνάει το μάτι” όταν ακούει για κακοποίηση ζώου. Στον εαυτό μου υποσχέθηκα ότι θα γράψω το εξής: συναντώντας τον Γιάννη Κουκουράκη, δεν “συνάντησα” πουθενά τον οξύθυμο και νευρικό Κωνσταντή. Ούτε ακόμα κι όταν ένας άσχετος κύριος μάς διέκοψε 3 φορές χωρίς ουσιαστικό λόγο. Ούτε κι όταν 2-3 άλλες φορές μας διέκοψαν για να μας πουλήσουν διάφορα. Ήταν τόσο ευγενής και υπομονετικός, που πραγματικά μου έκανε μεγάλη εντύπωση. Μεγαλύτερη και από την ίδια την –ομολογουμένως εντυπωσιακή– εμφάνισή του…\n– Τι να μην σε ρωτήσω;\nΓια οικογένεια, φίλους και προσωπικά. Τα θεωρώ πολύ ιερά πράγματα για να τα εκθέσω. Υπάρχουν, βέβαια, και άνθρωποι που μέσω της προσωπικής τους ζωής θέλουν να είναι συνέχεια στο προσκήνιο. Ο καθένας έχει τα δικά του φίλτρα.\n– Ίσως κάποιοι να το θεωρούν “αναγκαστικό” κομμάτι της δουλειάς τους…\nΚαλά, έχουν χάσει την μπάλα αν το θεωρούν έτσι. Μάλλον πρέπει να επαναπροσδιορίσουν τους στόχους τους.\n– Λοιπόν, είσαι στο αυτοκίνητο, έχεις αναμμένο το ραδιόφωνο και, όπως οδηγείς, ακούς “Να σε μισήσω είν’ αργά…”. Ποιο είναι το πρώτο πράγμα που σκέφτεσαι;\nΑς πούμε ότι το ακούω 3,8 φορές τη μέρα, κατά μέσον όρο…\n– Προλαβαίνεις να δεις τη σειρά;\nΤη βλέπω από το web. Τις ώρες που παίζεται, εγώ είμαι στο θέατρο. Οπότε, φροντίζω να μαζεύονται 2 με 5 επεισόδια και τα βλέπω μαζί.\n– Είσαι από τους ανθρώπους που βλέπουν τον εαυτό τους, δηλαδή…\nΝαι, ναι… γιατί κρατάω σημειώσεις, παρατηρώ τον εαυτό μου, παρατηρώ τους συνεργάτες μου. Ουσιαστικά, είναι μελέτη της δουλειάς: βλέπεις τα λάθη σου, προσπαθείς να τα διορθώσεις, τι δεν σου άρεσε, τι θα ήθελες να ξανασυμβεί… Είσαι πια απ’ έξω και βλέπεις σαν “τρίτο μάτι” κάτι έτοιμο. Όταν είσαι μέσα εκεί, δεν μπορείς να καταλάβεις ακριβώς τι γίνεται και πώς μπορεί να έχει βγει.\n– Και τι συμπέρασμα βγάζεις, βλέποντάς σε;\nΔεν έχω συναίσθημα όταν με βλέπω. Λέω “Αυτός κάνει αυτό”, όχι “εγώ”. Και τις φωτογραφήσεις σε περιοδικά έτσι τις αντιμετωπίζω. Ποτέ δεν βάζω “εμένα”. Είναι ο “αυτός” ο άνθρωπος που βλέπω – για να μπορώ να δω λίγο ξεκάθαρα το τοπίο. Ε ναι, δεν θα πω “Παναγία μου, πώς βγήκα”! (γέλια)\n– Δεν έχεις βγάλει συμπέρασμα για σένα, ως “Κωνσταντή”, δηλαδή; Και δεν εννοώ αν είσαι καλός ή κακός. Εννοώ να σκεφτείς “Ναι, τελικά αυτό είχα στο μυαλό μου όταν πήρα τον ρόλο”…\nΤότε δεν μπορούσα να έχω ολοκληρωμένη εικόνα, γιατί δεν είχα τα σενάρια όλα. Μας τα έδιναν σιγά-σιγά. Προσπαθώντας, όμως, να καταλάβω τι διάβαζα τότε, νομίζω ότι είμαι κοντά σε αυτό.\n– Κακός χαρακτήρας, ρε παιδί μου… Ή όχι;\nΔεν ξέρω. Νομίζω ότι σε όλους τους ανθρώπους υπάρχουν όλα τα χρώματα – από το μαύρο, μέχρι το ολόλευκο. Είναι γραμμένοι όλοι οι χαρακτήρες έτσι, που κανείς δεν είναι αμιγώς καλός ή αμιγώς κακός. Συνήθως, ένας αδικημένος άνθρωπος μπορεί να γίνει πάρα πολύ σκληρός, γιατί υπάρχει ένα αγκάθι… Είναι λίγο σαν παιδί αυτός. Μπορεί να είναι από αθώος, “αγαθιάρης” και τρυφερός, μέχρι πολύ σκληρός, σχεδόν δολοφόνος.\n– Ανησυχείς λίγο μήπως σε “στοιχειώσει” ο Κωνσταντής;\nΌχι. Αν ανησυχούσα για την κάθε δουλειά ότι μπορεί να με “στοιχειώσει”, θα καθόμουν σπίτι μου.\n– Το λέω, επειδή η συγκεκριμένη σειρά είναι φοβερά δημοφιλής.\nΊσα-ίσα, χαίρομαι την επιτυχία της σειράς, γιατί είναι οι κόποι μας, οι κόποι των συνεργείων που δουλεύουν μαζί μας, όλων αυτών των ανθρώπων που εργάστηκαν για το αποτέλεσμα αυτό· είναι μια ομαδική δουλειά. Και, αν μη τι άλλο, δεν το κάνεις ποτέ περιμένοντας να πάει μέτρια. Μόνο χαρά μπορώ να νιώσω – ούτε φόβο, ούτε ανησυχία.\n– Πάντως, εγώ θεωρώ ότι τον Κωνσταντή κάποια στιγμή θα καταλήξουμε να τον συμπαθούμε…\nΕντάξει, υπήρχαν και περίοδοι που φοβήθηκα ότι θα μου πετάνε γιαούρτια και ντομάτες στον δρόμο… (γέλια)\n– Δεν σου έχουν πετάξει τίποτα ακόμα; Καλά είσαι!\nΌχι! Παραδόξως όχι! Και κανένας δεν μου έχει μιλήσει άσχημα.\n– Ξέρουμε αν η σειρά θα συνεχιστεί και του χρόνου; Έχετε εσείς καθόλου ενημέρωση;\nΦήμες λένε ότι “ναι”. Τώρα, επισήμως, δεν έχει ανακοινωθεί ακόμα κάτι. Λέγονται πολλά.\n– Υπάρχει κάτι που να θυμάσαι έντονα από τα γυρίσματα; Είτε γιατί ήταν πάρα πολύ αστείο, είτε γιατί δεν “έβγαινε” με τίποτα η σκηνή;\nΚατ’ αρχάς, ας πάμε στα δύσκολα. Οι σκηνές που εγώ θεωρώ πολύ πιο δύσκολες είναι αυτές που έχουν εσωτερικότητα. Έχω και πολλές σκηνές με καβγάδες – αλλά οι καβγάδες είναι πιο εύκολοι.\n– Δεν σας πιάνουν τα γέλια στους καβγάδες;\nΌχι! (παύση) Ψέματα λέω… (γέλια) Προφανώς και μας πιάνουν πριν από κάποιες σκηνές, γιατί είναι το κλίμα τέτοιο. Αλλά στον καβγά θα φωνάξεις, θα σε κρατήσει κάποιος, θα γίνει μια “μανούρα”, κάτι θα γίνει. Στις “εσωτερικές” σκηνές που πρέπει να είσαι ευαίσθητος, να συγκινηθείς… Αυτές είναι δύσκολες.\n– Έχει τέτοιες σκηνές ο Κωνσταντής;\nΤελευταία είχα αρκετές. Και ήταν εξουθενωτικό, γιατί έπρεπε να αποφασίσω πώς θα τις χειριστώ, δεδομένου ότι είναι ένας ρόλος “σκληρόπετσος”… Δεν μπορείς να πηγαίνεις ψάχνοντας με έναν τέτοιο χαρακτήρα. “Βουτάς” στο σκοτάδι και πας.\nΕίναι αυτά τα μικρά “κρακ” που, σε μία ώρα ρόλου, μπορεί να είναι 4 δευτερόλεπτα. Αλλά είναι καθοριστικά. Υπάρχουν ολόκληρες ταινίες, που μπορεί να θυμάσαι έναν ηθοποιό μόνο γι’ αυτά τα 4 δευτερόλεπτα…\n– Πολύ δύσκολο μου ακούγεται…\nΘέλει μεγάλη συγκέντρωση. Πρέπει να ξεχάσεις τη ζωή σου, να ξεχάσεις τον κόσμο γύρω σου, τις κάμερες – γιατί έρχονται, σου φτιάχνουν τα μαλλιά, σου φτιάχνουν τα κοστούμια… Πρέπει να το ξεχάσεις όλο αυτό και να μπεις στο “τούνελ” μέσα.\nΜπορεί να αποσυγκεντρωθείς από το παραμικρό: να πετάξει ένα πουλί, ένα αεροπλάνο, να χτυπήσει ένα κινητό την ώρα που δεν πρέπει. Αλλά πρέπει κι εσύ να είσαι σε αυτό το mood, το οποίο πολλές φορές το κουβαλάμε και στο σπίτι. Αυτό είναι το πιο ψυχοφθόρο. Το οποίο, βέβαια, λυτρωτικά, συνήθως φεύγει με το που τελειώνει η σκηνή.\nΑν ανησυχούσα για την κάθε δουλειά ότι μπορεί να με “στοιχειώσει”, θα καθόμουν σπίτι μου.\n– Πάντως, εμένα μου φαίνεσαι γενικά ήρεμος. Δεν ξέρω αν είσαι όντως…\nΌλοι αυτό λένε! Υπάρχουν και οι “κρίσεις”, βέβαια. Δεν προκύπτουν εύκολα, αλλά όταν γίνονται… γίνονται!\n– Έχω διαβάσει ότι γράφεις σενάρια. Τι είναι αυτό που μπορεί να σε βάλει στη διαδικασία να γράψεις;\nΜία ιδέα, ένας χαρακτήρας που μπορεί να έχω πλάσει με το μυαλό μου, μέχρι και η ανάγκη μου να επικοινωνήσω ένα μήνυμα. Το σίγουρο είναι ότι πρέπει να έχω απαντήσει πολύ συγκεκριμένα πράγματα στον εαυτό μου, για να προχωρήσω στη συγγραφή ενός έργου: τι θέλω να πω, σε ποιους απευθύνομαι και γιατί. Αν νιώσω ότι έχω ελλιπείς απαντήσεις σε ένα από αυτά τα τρία ερωτήματα, δεν υπάρχει λόγος να κάτσω να το γράψω.\n– Ναι, αλλά αυτό είναι ολόκληρο “σχέδιο”! Άλλος μπορεί να πει “Εκεί που περπατούσα, είδα ένα λουλουδάκι που είχε φυτρώσει σ’ έναν βράχο και σκέφτηκα πώς μπορεί να φυτρώσει ζωή σε ένα τέτοιο ξερό μέρος…”, και να κάτσει να γράψει.\nΕγώ έχω πολύ μεγάλο “κόλλημα” με αυτό. Ξεκινάει όλο από το μυαλό μου. Δεν έχει τύχει να “αρπαχτώ” από ένα γεγονός της ζωής, από δικά μου βιώματα. Μπορεί και να τύχει, ποιος ξέρει…\nΠρος το παρόν, μου αρέσει να δημιουργώ από το μηδέν έναν άλλο κόσμο, άλλους χαρακτήρες που κανένας δεν έχει σκεφτεί ποτέ, θα είμαι ο πρώτος που θα τους φανταστεί. Και μετά, μαζί με τους ανθρώπους που θα συνεργαστώ, αυτό θα το κάνουμε μια πράξη, μια εικόνα. Αυτό με τρελαίνει εμένα σαν ιδέα…\n– Έχεις τατουάζ καθόλου;\nΔεν έχω και δεν θα έκανα ποτέ.\n– Χάριν της ερώτησης, ας πούμε ότι θα έκανες ένα, με μια φράση που σε χαρακτηρίζει απόλυτα, που είναι “πυξίδα ζωής” για σένα. Ποια θα ήταν αυτή;\nΈλα ντε! Τώρα μου έρχονται διάφορα, του τύπου “Bad karma is a bitch” ή, ας πούμε, “Κάνε το καλό και ρίξ’ το στον γιαλό”. Πιστεύω στην ενέργεια, με την έννοια “Καν’ το το καλό εσύ…”.\n– …και θα σου επιστραφεί; Είσαι αυτής της άποψης;\nΑν ήταν έτσι, οι μισοί άνθρωποι θα ήταν πλούσιοι – με την έννοια της πληρότητας.\n– Τόσοι πολλοί κάνουν το καλό;\nΥπάρχουν πάρα πολλοί καλοί άνθρωποι, που είναι μίζεροι, δυστυχισμένοι…\nΔεν ξέρω αν επιστρέφεται το καλό, αλλά για μένα το σημαντικότερο είναι: “Πέσε με το κούτελό σου καθαρό, με τη συνείδησή σου καθαρή, και θα κοιμηθείς ήρεμα”. Στο τέλος της ημέρας, αυτό είναι το ζητούμενο.\n– Σε έναν χώρο όπως ο δικός σας, που είναι τόσο ανταγωνιστικός, πόσο εύκολο είναι να το τηρήσει κάποιος αυτό;\nΕίναι θέμα χαρακτήρα, νομίζω. Το να κάνεις κακό σε κάποιον είναι άσχημο, ούτως ή άλλως. Το να υπερασπιστείς όμως το δίκιο σου, και ας “ξεμπροστιάσεις” τον άλλον, είναι άλλη υπόθεση. Εφόσον νιώθεις ότι προσβάλλεσαι, εφόσον νιώθεις ότι προσβάλλεται ένας συνάδελφός σου, δεν μπορείς να μείνεις αμέτοχος. Γιατί γίνονται “τέρατα”…\nTο να ραδιουργήσεις, όμως, δεν βοηθά κανέναν. Ούτε κι εσένα θα βοηθήσεις, θα σου γυρίσει μπούμερανγκ.\nΕγώ, ας πούμε, πάω, κάνω τη δουλειά μου και φεύγω. Μπορεί να μάθω πράγματα μετά από έναν χρόνο. “Α”, λέω, “έγινε αυτό; Αλήθεια; Κάτω από τη μύτη μου; Ε, και;”. Μέχρι εκεί φτάνω.\n– Αυτό είναι και αυτοπροστασία λίγο…\nΠολύ! Το να μην ξέρεις το “από πίσω”. Δεν σε ενδιαφέρει να αναλώνεσαι σε αυτό, άμα είσαι εστιασμένος στη δουλειά σου και κοιτάς να είσαι σωστός σε αυτό που κάνεις. Πάντα ήμουν έτσι, όμως. Και στο σχολείο, και στο πανεπιστήμιο. Δεν με νοιάζει να μαθαίνω τι λένε οι άλλοι – ούτε το αρνητικό, ούτε το θετικό.\n– Ούτε ανάλογα με το ποιος το λέει;\nΕντάξει… αν το πει κάποιος του οποίου τη γνώμη υπολογίζω, προφανώς θα με επηρεάσει. Και θα ζητήσω και την άποψή του. Ε, τώρα, αν είναι ένας άνθρωπος που εμένα δεν μου καίγεται καρφί αν είναι δίπλα μου ή σε άλλη χώρα, δεν θα δώσω καμιά σημασία.\n– Ούτε αν γραφτεί κάτι για σένα; Κι αυτό “άσ’ το να πάει”;\nΔεν ασχολούμαι. Αλλά δεν μπορείς να αρέσεις και σε όλους.\nΕπίσης, υπάρχουν συμπάθειες – αντιπάθειες στον χώρο. Έχω δει κριτικές για παραστάσεις οι οποίες είναι “μάπα”, και είναι λες και πάνε για Όσκαρ. Και λες “Τώρα, εντάξει…”. Και υπάρχουν και περιπτώσεις, που ο ηθοποιός είναι πάρα πολύ καλός, αλλά δεν “τα έχει καλά” με κάποιον… Οπότε, δεν υπάρχει αντικειμενικότητα. Γι’ αυτό και δεν επηρεάζομαι.\nΕμένα το ζητούμενό μου είναι να συνεργάζομαι όμορφα, να ζω αξιοπρεπώς από αυτό, να περνάω καλά στη δουλειά, να γνωρίζω ανθρώπους που έχουν να μου δώσουν κάτι, και έχω να τους δώσω κι εγώ. Κάθε δουλειά να με εξελίσσει. Από εκεί και πέρα, για όλους μπορεί να γραφτεί κάτι, τι να γίνει…\n– Κοιτάζοντας το instagram σου, είδα ότι σε μερικές φωτογραφίες αναπτύσσεις κάποιες απόψεις σου. Ένα σχετικά πρόσφατο που είχες γράψει ήταν με αφορμή τις φωτιές στην Αυστραλία. Είναι “ασφαλές”, πιστεύεις, κάποιος γνωστός να “εκτίθεται” έτσι γράφοντας την άποψή του, ειδικά αν είναι και λίγο οξεία;\nΜια χαρά είναι. Δεν μπορώ να ζω σε ένα καθεστώς φόβου, μήπως πουν κακό πράγμα για μένα. Ούτε να σκέφτομαι να μιλήσω, επειδή μπορεί να χάσω followers ή να με αντιπαθήσουν κάποιοι. Είμαι ένας ελεύθερος άνθρωπος γενικώς. Και ούτε με θεωρώ “παιδαγωγό του κόσμου”, ούτε “δημόσιο πρόσωπο”.\nΘα πω τη σκέψη μου – η οποία δεν είναι πολιτικοποιημένη, έτσι; Και μέχρι εκεί. Δεν φοβήθηκα ποτέ να εκφράσω την άποψή μου, κι ας είναι και λίγο οξεία. Πολλές φορές και πολύ· δεν πειράζει… Ουσιαστικά, λέω αυτά που δεν θα έλεγε ένα κείμενο, θα τα κόβανε.\nΟύτως ή άλλως, υπάρχει έκθεση. Ο κόσμος, μέσα από την ανωνυμία των social, μπορεί να εκφραστεί με τα χειρότερα ή με τα καλύτερα. Τώρα, αν εσύ ζεις με βάση αυτό, έχεις χάσει τον στόχο της ζωής σου.\n– Σε ρώτησα ειδικά για το σχόλιο περί Αυστραλίας, επειδή κάνεις μια σύνδεση του τύπου “εδώ καταστρέφεται ο πλανήτης, κι εμείς κάνουμε λες και δεν μας αφορά, με μόνη μας έγνοια τα blog, τις selfie” κ.λπ. κ.λπ.\nΤο ξέρεις ότι εκεί ζουν καμήλες; Στην Αυστραλία! Αποφάσισε, λοιπόν, η κυβέρνηση της Αυστραλίας να εκτελέσει καμήλες γιατί έπιναν νερό, που ήταν απαραίτητο για το σβήσιμο των πυρκαγιών! Και λες τώρα, “Αλήθεια;”. Εδώ οι άνθρωποι καταναλώνουμε τα πάντα, έχουμε το αλάθητο, και ξαφνικά αποφασίζουν “θεοί” να εκτελούν πλάσματα του πλανήτη, επειδή πίνουν νερό; Aυτό το πράγμα ήταν εξωφρενικό!\nΚαι, μετά, ασχολούμαστε με το τι παγιέτα θα φορέσει η άλλη στο τάδε ριάλιτι ή στην τάδε εκπομπή, και αν η άλλη έχασε 3 γραμμάρια ή 5 κιλά. Ε, εντάξει… Ευτυχώς είμαι από τους προστατευμένους ανθρώπους, εν μέρει, γιατί δεν έχω τηλεόραση στο σπίτι.\n– Από επιλογή;\nΑπό επιλογή, καθαρά. Πάει τουλάχιστον επταετία.\nΕνημερώνομαι από το Ίντερνετ, θα διαβάσω εφημερίδες, θα ακούσω από άλλους και κάτι “ξέμπαρκα”. Έχω κατεβάσει και κάτι application για ειδήσεις στο κινητό μου και επιλέγω εγώ από πού θα τις διαβάσω. Οπότε έχω ένα φίλτρο.\n– Θυμάσαι κάτι που να είδες και να σου είχε κάνει εντύπωση;\nΘυμάμαι έντονα ότι, κάθε φορά που πήγαινα στην Κρήτη, στις γιορτές, η τηλεόραση στο σπίτι έπαιζε, και τύχαινε να πετύχω ειδήσεις. Και είχε μια καταστροφολογία… με έπιανε ένα τρελό άγχος, έλεγα “Παναγία μου, ήρθε το τέλος του κόσμου!”. Γι’ αυτό ο κόσμος έχει ισοπεδωθεί εγκεφαλικά και έχει “κάτσει κάτω”. Αυτό είναι και λίγο καλλιεργημένο…\nΑπό ένα σημείο και μετά, λες “Εντάξει, μάνα μου, έτσι είναι τα πράγματα. Αλλά όχι και ακριβώς”: ο κόσμος θα συνεχίσει να υπάρχει, θα συνεχίσουν να γεννιούνται παιδιά, θα συνεχίσουν να πεθαίνουν άνθρωποι από ασθένειες ή από γήρας, θα συνεχίσουν να ανθίζουν τα δέντρα, θα συνεχίσει η ζωή να υπάρχει. Πώς να το κάνουμε…\n– Και, παράλληλα με τη μιζέρια, συνυπάρχει ο κόσμος των social media, με όλη αυτή την “γκλαμουριά” – όλοι περνάνε ωραία, όλοι με ακριβά αυτοκίνητα, όλοι με ακριβά ρούχα. Αυτό πώς γίνεται;\nΑυτή την απορία έχω κι εγώ, αλλά μάλλον με αυτήν θα μείνω. Όλο αυτό το παράλληλο σύμπαν που βιώνουμε (γιατί παράλληλο σύμπαν είναι) είναι στα όρια του αστείου και της ανησυχίας. Αυτό το ψεύτικο. Ευτυχώς δεν το κάνουν πολλοί. Για κάποιους είναι αλήθεια, αλλά για τους περισσότερους wannabe υποπραγματικότητα…\n– Το θέμα είναι ότι πολλοί το μιμούνται, χωρίς να μπορούν να το υποστηρίξουν στην πραγματικότητα.\nΤι να σου πω τώρα… Εγώ δεν μπορώ να το παίξω “Κροίσος”, από τη στιγμή που ζω με 5€ τη μέρα, για παράδειγμα. Ούτε να πω ότι είμαι αστροναύτης, τη στιγμή που δεν ξέρω ούτε άλγεβρα.\nΕίμαστε σε μια εποχή που, κακά τα ψέματα, η εικόνα παίζει μεγάλο ρόλο, σύμφωνα με την άποψη των περισσότερων τουλάχιστον. Αλλά ευτυχώς αποδεικνύεται ότι, εν τέλει, το respect το έχουν οι άνθρωποι που έχουν κάτι να πουν, ασχέτως της εμφάνισής τους. Αυτό το βλέπουμε και από το καλλιτεχνικό στερέωμα, και από ηθοποιούς, τραγουδιστές, και από δημοσιογράφους.\nΈχει κουραστεί ο κόσμος από το “πλαστικό”, θέλει το αυθεντικό. Και το αυθεντικό πάντα κερδίζει, δεν χάνει. Δεν θέλω να πιστέψω ότι είμαστε όλοι αποχαυνωμένοι…\n– Έχω διαβάσει σε συνέντευξή σου το εξής: “Έχω βγει, έχω περάσει καλά, δεν στερήθηκα τίποτα, ξεσάλωσα στο σημείο που επιτρέπω στον εαυτό μου”. Αυτό, το τελευταίο, θέλω να μου το εξηγήσεις…\nΘα σου δώσω ένα παράδειγμα: Αν οδηγείς μηχανή και θέλεις να πιεις, θα πιεις στο σημείο που σου επιτρέπει να φτάσεις σπίτι σου. Αυτό έχει να κάνει με όλους τους τομείς της ζωής.\nΟ κόσμος, μέσα από την ανωνυμία των social, μπορεί να εκφραστεί με τα χειρότερα ή με τα καλύτερα. Τώρα, αν εσύ ζεις με βάση αυτό, έχεις χάσει τον στόχο της ζωής σου.\n– Δεν αφήνεις τον εαυτό σου να ξεφύγει ποτέ;\nΤον αφήνω να ξεφύγει. Αλλά στον βαθμό που δεν θα επηρεαστώ. Γιατί να ξεφύγεις σε βαθμό που θα σε επηρεάσει αρνητικά;\n– Στην πραγματικότητα, σε ρωτάω ποιες είναι οι “κόκκινες γραμμές” σου…\nΔεν ξέρω ακριβώς. Οι ενοχές και οι αντοχές του καθένα είναι εντελώς προσωπικό ζήτημα. Εγώ δεν ένιωσα ποτέ ότι μου στερώ την ελευθερία μου – ποτέ.\nΈχεις, ας πούμε, ένα παιδί. Θα το αφήσεις να φάει γλυκά, αλλά δεν θα το αφήσεις να φάει 10 πιάτα, γιατί μετά θα σου ξερνάει. Αυτό είναι. Προνοείς…\nΈκανα τις τρέλες μου όταν έπρεπε. Και ήθελα να τις κάνω στον σωστό χρόνο, ώστε να μην έχω απωθημένα. Αυτής της άποψης είμαι: να έχεις κάνει αυτά που θες για να ξέρεις τι είναι, ώστε μετά να κάνεις τις επιλογές σου πιο ξεκάθαρα.\n– Θέλω να μου μιλήσεις λίγο και για το θέατρο. Φέτος πρωταγωνιστείς σε μία από τις πιο επιτυχημένες παραστάσεις της σεζόν: “Όποιος θέλει να χωρίσει… να σηκώσει το χέρι του”, στο Θέατρο Ήβη.\nΦέτος είναι λίγο “πάω από το σπίτι μου στο “σπίτι” και στο “σπίτι””. Δηλαδή, και στη δουλειά στην τηλεόραση είναι τέτοιο το κλίμα, που νιώθω πραγματικά σαν να πηγαίνω σπίτι μου. Αλλά και στο θέατρο νιώθω σαν να πηγαίνω σπίτι μου. Ένα πράγμα ασύλληπτα όμορφο…\nΤώρα, σχετικά με το έργο, είναι μια φρέσκια κωμωδία, που εγώ πιστεύω ότι αφορά τους πάντες, τουλάχιστον τη γενιά τη δικιά μας, που ξέρουμε λίγο-πολύ τι πάει να πει social media, Ίντερνετ… Αλλά, και πάλι, όλες οι ηλικίες το παρακολουθούν άνετα. Μιλάει για τις σχέσεις, πώς μπορούν να ανατραπούν όλα μέσα σε μια νύχτα, τα “θέλω” των ανθρώπων.\n– Και ο δικός σου ρόλος;\nΕγώ είμαι ο Μιχάλης, ο οποίος είχε έναν χωρισμό με τη Νατάσα, η οποία Νατάσα παντρεύεται αύριο τον Ιάκωβο. Είμαι ο μεγάλος της έρωτας που είχα φύγει για το Λονδίνο. Επιστρέφω και ξαναβρίσκομαι με τη Νατάσα, και προσπαθώ να την πείσω να μην παντρευτεί, για να είναι μαζί μου. Και με αφορμή αυτή τη νύχτα, εξελίσσεται η ιστορία.\nΟ κόσμος φεύγει από την παράσταση ανάλαφρος, χαρούμενος… Γινόμαστε μια όμορφη παρέα – και το κοινό, και επί σκηνής. Κι αυτό είναι πολύ γλυκό και όμορφο.\n– Και, φυσικά, είναι και το πρώτο θεατρικό έργο του Γιώργου Καπουτζίδη…\nΤο οποίο και έχει σκηνοθετήσει. Ο ίδιος δεν παίζει.\n– Για πες λίγο… πώς είναι γενικά ως συνεργάτης, ως άνθρωπος;\nΥπέροχος. Νομίζω ότι δικαίως έχει την αγάπη του κόσμου. Είναι ένα τόσο καλόψυχο πλάσμα, εξαιρετικός συνεργάτης. Τουλάχιστον 1-2 φορές την εβδομάδα θα έρθει για να δει και την παράσταση. Όχι για να κάνει παρατηρήσεις, έρχεται για την παρέα – έχει μεγάλη διαφορά και σημασία αυτό. Μπορεί να βγούμε και όλοι μαζί για ποτό, μπορεί να πάμε για φαγητό μετά την παράσταση…\nΔεν έχει επιλέξει τυχαία τα άτομα που επέλεξε. Για κάποιον λόγο, όλοι “δέσαμε” μεταξύ μας και, πραγματικά, ο ένας νοιάζεται για τον άλλον. Αυτό δεν συμβαίνει σε όλες τις δουλειές…\n– Θα συνεργαζόσουν μαζί του, σε περίπτωση που θα έκανε πάλι κάτι τηλεοπτικά;\nΣύμφωνα με την εμπειρία που έχω, δεν θα το σκεφτόμουν καθόλου! Είναι ένας άνθρωπος που πραγματικά έχει μπει μες στην καρδιά μου. Αυτό που εκπέμπει, αυτό είναι κιόλας. Δεν είναι “φτιαχτό”, δεν είναι “για τον κόσμο”. Είναι ένας άνθρωπος που, δεν ξέρω, “έχει καταπιεί τον ήλιο”…\nΚαι, επίσης, μου αρέσει πάρα πολύ το ότι ο Γιώργος έχει το θάρρος της γνώμης του, δεν εγκλωβίζεται σε ταμπού. Μιλάει ανοιχτά, υπερασπίζεται τη ζωή του, τα δικαιώματα του ανθρώπου. Και αυτό είναι πολύ σημαντικό. Δεν φοβάται.\n– Μα ο καθένας, τελικά, δεν έχει το δικαίωμα να κάνει ό,τι θέλει;\nΓια μένα, ναι. Αλλά το ότι εγώ το θεωρώ αυτονόητο, δεν σημαίνει ότι το θεωρεί και ο παραδίπλα. Αυτό εμένα με τρομάζει. Φοβάμαι να παραδεχτώ ότι η δική μου λογική δεν είναι η κοινή λογική. Γιατί, πολλές φορές, νιώθω σαν εξωγήινος. Πάντα όμως ήμουν έτσι, από μικρός. Πολλά δεν μου “κολλούσανε”.\nΑς πούμε ο γάμος, έτσι όπως τον έχω δει να γίνεται. Γιατί εγώ έρχομαι και από την Κρήτη, που είναι μια παράδοση μεγάλη ο γάμος, είναι μια τεράστια βιομηχανία χρημάτων. Εγώ το βλέπω εντελώς ψυχρά: είναι ένα συμβόλαιο. Θα μαζευτούμε 2.000 κόσμος, θα βγάλει το ζευγάρι κάποια χιλιάρικα… και μετά από 2-3 χρόνια, μπορεί να χωρίσουν και να γίνει “το κάγκελο του κάγκελου”.\nΌνειρο ζωής το ’χει η άλλη να φορέσει νυφικό αξίας 5.000 ευρώ, τη στιγμή που δουλεύει για 800. Και λες “ρε κούκλα, πάρε αυτά τα λεφτά να πας με τον γκόμενο ένα ταξίδι” ή “αν γεννήσεις, να τα χρησιμοποιήσεις για τη γέννα σου, για κάτι χρηστικό”.\nΉ όπως το να κρίνεις έναν άνθρωπο από τις προτιμήσεις του. Ή το θέμα της αισθητικής. Όλο αυτό γύρω μου με κουράζει, πώς να σου πω… Κάνω μεν “blend in”, αλλά κάνω και “blend out”…\n– Στην τηλεόραση, λοιπόν, είσαι στην πιο επιτυχημένη σειρά της σεζόν. Στο θέατρο, σε μία από τις πιο επιτυχημένες εισπρακτικά παραστάσεις φέτος. Δύο στα δύο. Πώς τα κατάφερες;\nΔεν μου έχει χαριστεί τίποτα…\n– Στην τύχη πιστεύεις;\nΔεν ξέρω. Για οτιδήποτε έχω κάνει, έχω δουλέψει πολύ. Σίγουρα είναι και θέμα επιλογών. Και για τις δύο δουλειές πέρασα από δοκιμασία, δεν είναι ότι χτύπησε το τηλέφωνο και είπαν “Γιάννη μου, έλα εδώ να σε κλείσουμε τώρα, μην ψάχνεις δουλειά”. Απλά τις θέλησα πολύ αυτές τις δουλειές και είχα αποφασίσει ότι θα τις πάρω. Δεν θα πω ότι “νιώθω πολύ τυχερός που είμαι σε αυτή τη δουλειά”, γιατί την πήρα με το σπαθί μου.\nΔεν ξέρω πώς να στο εξηγήσω τώρα αυτό… Όταν είχα ακούσει ότι θα γίνει αυτή η δουλειά στο θέατρο, είπα “Εγώ θα είμαι εκεί”. Αλλά και όταν άκουσα για τη σειρά, είπα “Εγώ θα είμαι εκεί”.\nΈχω δυο δουλειές που λειτουργούν σαν ζυγαριά, με φέρνουν σε ισορροπία: δράμα – κωμωδία. Μακάρι να το έχω σε όλα τα χρόνια που θα δουλεύω. Για φαντάσου να είχα δράμα και το πρωί, δράμα και το βράδυ… Εντάξει τώρα, είπαμε!\nΕτικέτες: be inspired Άγριες Μέλισσες Γιάννης Κουκουράκης Μαρία Λυσάνδρου συνεντεύξεις


Αρχική » Ειδήσεις » Φιλορωσικές πορείες και αντιδιαδηλώσεις στη Γερμανία\n3.400 αστυνομικοί βρίσκονται ήδη σε ετοιμότητα στο Βερολίνο, όπου προετοιμάζονται μεγάλες πορείες υπέρ της Ρωσίας και του Βλάντιμιρ Πούτιν από την Κυριακή, με την κορύφωσή τους να αναμένεται το πρωί της Δευτέρας στα Σοβιετικά Μνημεία στο Πάρκο Τρέπτο και το Τιεργκάρτεν.\nΜέχρι στιγμής έχουν ανακοινωθεί 50 συγκεντρώσεις ανά το Βερολίνο για την Κυριακή και τη Δευτέρα. Ήδη πάντως από την Πέμπτη ξεκίνησαν οι πρώτες πορείες της ομάδας μοτοσικλετιστών «Λύκοι της Νύχτας», που πρόσκειται στον Βλαντιμίρ Πούτιν.\nΆγνωστες παραμένουν μέχρι στιγμής οι προθέσεις της ρωσικής πρεσβείας για τις καθιερωμένες -υπό κανονικές συνθήκες- εκδηλώσεις μνήμης της 9η Μαΐου.\n«Για λόγους ασφαλείας δεν μπορούμε να δημοσιοποιήσουμε ακριβείς τοποθεσίες και ώρες», αναφέρει σχετική ανακοίνωση.\nΗ κατάσταση τις επόμενες μέρες κρίνεται «αυξημένου κινδύνου» για επεισόδια, με την επικεφαλής της αστυνομίας του Βερολίνου Μπάρμπαρα Σλόβικ να απευθύνει έκκληση για αποτροπή της «εργαλειοποίησης των εορτασμών».\nΑπό τις φιλορωσικές πορείες των επόμενων ημερών έχει ήδη απαγορευθεί η χρήση του συμβόλου «Ζ», που παραπέμπει στις ρωσικές ένοπλες δυνάμεις και τον επιθετικό πόλεμο στην Ουκρανία, καθώς και άλλα διακριτικά στοιχεία ή σημαίες που σχετίζονται με τη ρωσική εισβολή.\nΔύο μεγάλες αυτοκινητοπομπές ρωσώφωνων και φιλορώσων αναμένονται επίσης την Κυριακή σε κεντρικούς δρόμους της Κολωνίας, με προορισμό μνημείο για τα θύματα των ναζί στο Γκρέμπεργκερ Βέλντχεν, έξω από την πόλη.\nΤαυτόχρονα στην Κολωνία αναμένεται και μεγάλη αντιδιαδήλωση υπέρ της Ουκρανίας, με περίπου 10.000 συμμετέχοντες. Ενισχυμένη και στην Κολωνία είναι η αστυνομική παρουσία.\nΑντίστοιχες πορείες υπέρ της Ρωσίας σχεδιάζονται και στη Βαυαρία, μεταξύ άλλων, στο Μόναχο και στη Νυρεμβέργη, πόλεις με ιδιαίτερη συμβολική σημασία εξαιτίας της ιστορικής σύνδεσής τους με το ναζιστικό καθεστώς.\nΣυναγερμός έχει σημάνει, τέλος, και στην Ομοσπονδιακή Αρχή Προστασίας του Συντάγματος, με τον επικεφαλής της Τόμας Χάλντενβανγκ να κάνει λόγο σε συνέντευξή του στην εφημερίδα Die Welt «για ιδανική ευκαιρία εκμετάλλευσης» από τη ρωσική κρατική προπαγάνδα.\nΣύμφωνα με τον Χάλντενβανγκ κύκλοι φιλορώσων και στη Γερμανία επιδιώκουν «να παρουσιάζονται ως θύματα και να τροφοδοτούν το αφήγημα μιας υποτιθέμενης ‘ρωσοφοβίας’».\nΜάλιστα, όπως δήλωσε, στο διαδίκτυο κυκλοφορούν ήδη ψευδείς πληροφορίες για επιθέσεις σε Ρώσους ή φιλορωσικές εκδηλώσεις, οι οποίες διαδίδονται σκόπιμα ενόψει των επόμενων ημερών.\nΠηγή: Δήμητρα Κυρανούδη | DW | Φωτογραφία αρείου\nπροηγούμενοΦρένο στο εμβόλιο Johnson & Johnson στις ΗΠΑ\nεπόμενοΓερμανία: Εξουδετερώθηκε βόμβα σε συγκρότημα με Ρώσους δημοσιογράφους


Μάθετε περισσότερα στο www.lpgsystems.com\nLPG... Η πιο διάσημη θεραπεία παγκοσμίως κατά της κυτταρίτιδας.\nΗ τεχνική LPG ENDERMOLOGIE απομακρύνει το αποθηκευμένο λίπος, που είναι ανθεκτικό στη φυσική άσκηση και τη δίαιτα. Ορατά αποτελέσματα μείωσης λίπους από την 6η 35-λεπτη συνεδρία.\nΣε ποιόν απευθύνεται το Lipomassage;\nΑποθηκεύετε επίμονα λίπος, παρόλο που ακολουθείτε έναν υγιεινό τρόπο ζωής;\nΘέλετε να σμιλεύσετε το σώμα σας και να διατηρήσετε το δέρμα σας σφριγηλό;\nΘέλετε να ανακτήσετε τη σιλουέτα, που είχατε πριν την εγκυμοσύνη;\nΒρίσκεστε σε περίοδο εμμηνόπαυσης, αλλά δεν θέλετε να υποστείτε τις επιπτώσεις των ορμονικών αλλαγών (απότομη αποθήκευση λίπους σε μέση, γλουτούς και μπράτσα);\nΈχετε ψωμάκια γύρω από τη μέση;\nΕίστε σε διαδικασία απώλειας βάρους και παράλληλα θέλετε να σμιλεύσετε το σώμα σας;\nΈχετε ήδη χάσει βάρος και επιθυμείτε να διατηρήσετε το δέρμα σας σφριγηλό και ελαστικό;\nΛΕΙΑΙΝΕΙ ΤΗΝ ΚΥΤΤΑΡΙΤΙΔΑ\nΈχετε δύσμορφες καμπύλες (περίσσεια λίπους στα πλαϊνά των μηρών, την κοιλιά, τα πόδια, κλπ.) και όταν χάνετε βάρος, δεν το χάνετε ποτέ από εκεί που θέλετε; Μην ανησυχείτε, το LIPOMASSAGE μπορεί να εστιάσει στο τοπικό πάχος και να δράσει εκεί που πραγματικά το χρειάζεστε!\nΗ ισορροπία μεταξύ παραγωγής και αποβολής λίπους είναι μία φυσική διαδικασία στην οποία εμπλέκονται τα λιποκύτταρα. Παρά τον απόλυτα υγιεινό τρόπο ζωής σας και την καθημερινή φυσική δραστηριότητα, η εναπόθεση λίπους στο σώμα σας τείνει να αυξάνει χρόνο με τον χρόνο.\nΗ δράση της LPG: Η μηχανική διέγερση, που προκαλούν οι κύλινδροι (ROLL) της LPG, πυροδοτεί βιολογικές αντιδράσεις βαθιά στον λιπώδη ιστό και έτσι ενεργοποιείται η αποβολή λίπους (λιπόλυση).\nΑποτελέσματα: Το λίπος αποβάλλεται ευκολότερα και δείχνετε αισθητά πιο αδύνατοι. Οι ανεπιθύμητες καμπύλες, επιτέλους εξαφανίζονται.\nΣΜΙΛΕΥΕΙ ΤΟ ΣΩΜΑ\nΤο να αδυνατίζει κανείς είναι καλό, αλλά το να διατηρεί τις καμπύλες του, αδυνατίζοντας αρμονικά είναι ακόμα καλύτερο! Οι περιοχές που συνήθως προσβάλλονται είναι οι γοφοί, το στομάχι και ιδιαιτέρως οι γλουτοί (επίπεδοι και ακανόνιστοι)! Η κατανομή του όγκου συχνά δεν είναι συμμετρική και οι καμπύλες έχουν ανομοιόμορφο σχήμα.\nΗ δράση της LPG: Οι ανεξάρτητοι μηχανικοί κύλινδροι (ROLL) της LPG μπορούν να σμιλεύσουν το σώμα σας με ακρίβεια, εστιάζοντας σε συγκεκριμένες περιοχές. Έτσι, επιτυγχάνεται ισορροπία στην κατανομή του λίπους και αποκαθίσταται το ιδανικό σχήμα του σώματος.\nΑποτελέσματα: Περίγραμμα και καμπύλες αναμορφώνονται και η σιλουέτα σας ανασχηματίζεται αρμονικά.\nΤί συμβαίνει σε ένα πρόγραμμα Lipomassage™ της LPG®\nΒήμα 1: Αξιολόγηση\nΤο πρώτο βήμα σας βοηθά να θέσετε τους προσωπικούς σας στόχους σε συνεργασία με τον θεραπευτή σας. Αφού απαντήσετε σε μερικές ερωτήσεις, θα ακολουθήσει μία πρώτη φωτογραφική αξιολόγηση. Μία ανάλυση των διαφορετικών ζωνών λίπους (Λιπο-Απομόνωση), θα βοηθήσει να προσδιοριστούν καλύτερα οι περιοχές με περίσσεια λίπους, ώστε να επιλεγεί το καταλληλότερο πρωτόκολλο θεραπείας.\nΒήμα 3: Παρακολούθηση αποτελεσμάτων\nΚατά τη διάρκεια του προγράμματος LIPOMASSAGE, πρόσθετες αξιολογήσεις θα βοηθήσουν στην παρακολούθηση των αποτελεσμάτων σας, ώστε τα τελευταία να συμφωνούν με τους αρχικούς σας στόχους. Στο τέλος του προγράμματος, μηνιαίες συνεδρίες συντήρησης θα διατηρήσουν και θα βελτιώσουν ακόμη περισσότερο το τελικό αποτέλεσμα!\nΗ θεραπεία LPG, μπορεί να συνδυαστεί άριστα με ενέσιμη μεσοθεραπεία και κρυολιπόλυση για ακόμα μεγαλύτερα αποτελέσματα!